ΠΕΡΙΕΧΟΜΕΝΑ
ΑΝΩΝΥΜΕΣ ΕΤΑΙΡΕΙΕΣ
Δικαστικά
Πρόσκληση προς αναγγελία δικαιώματος.
Ανακοινώσεις
Kανονισμός προσωπικού της Ελληνικής Ολυμπιακής Επιτροπής.
Κανονισμός οργάνωσης και λειτουργίας των υπηρεσιών της Ελληνικής Ολυμπιακής Επιτροπής.
ΑΝΩΝΥΜΕΣ ΕΤΑΙΡΕΙΕΣ
ΔΙΚΑΣΤΙΚΑ
(1)
Πρόσκληση προς αναγγελία δικαιώματος.
Δυνάμει της υπ' αρ. 4/19-05-2020 αποφάσεως του Ειρηνοδικείου Πύλου (Διαδικασία Εκούσιας Δικαιοδοσίας),
που εκδόθηκε μετά από αίτηση των Αθανασίου Μπλουγουρά του Δημητρίου και Ουρανίας Λεάκου του Δημη-
τρίου, κατοίκων Καλαμάτας Μεσσηνίας, προσκαλείται ο
κομιστής της υπ' αρ. 56805728-7 επιταγής της Τράπεζας
«Εθνική Τράπεζα της Ελλάδος ΑΕ», αξίας 7.000 ευρώ,
που εκδόθηκε στις 20-09-2017, στην Πύλο Μεσσηνίας
από την Σταυρούλα Μπλουγουρά του Αθανασίου, σε
χρέωση του λογαριασμού της, που τηρεί στην ως άνω
Τράπεζα, πληρωτέα στο κατάστημα της Εθνικής Τράπεζας στην Πύλο Μεσσηνίας, σε διαταγή των αιτούντων,
να αναγγείλει, το αργότερο μέσα σε προθεσμία εξήντα
(60) ημερών από τη δημοσίευση της παρούσας πρόσκλησης, τα δικαιώματά του στην ανωτέρω επιταγή και
εφόσον την κατέχει, να την καταθέσει στη Γραμματεία
του Ειρηνοδικείου Πύλου, διαφορετικά, σε περίπτωση
παράλειψης της αναγγελίας, η επιταγή αυτή θα χάσει
την ισχύ της.
Καλαμάτα, 28 Μαΐου 2020
Ο Πληρεξούσιος Δικηγόρος
ΙΩΑΝΝΗΣ ΟΡΦΑΝΟΣ
(Αριθμ. διπλ. είσπρ. ΔΟΥ Καλαμάτας: Θ4230307/3.6.2020).
ΑΝΑΚΟΙΝΩΣΕΙΣ
(2)
Kανονισμός προσωπικού της Ελληνικής Ολυμπιακής Επιτροπής.
Άρθρο 1
Σκοπός
α. Η Ελληνική Ολυμπιακή Επιτροπή (Ε.Ο.Ε.) είναι ένα νομικό πρόσωπο ιδιωτικού δικαίου, πλήρως αυτοδιοικού-
μενο, μη κερδοσκοπικού χαρακτήρα, το οποίο υπάγεται
στο Υπουργείο Πολιτισμού και Αθλητισμού. Σκοπός της
Ε.Ο.Ε. είναι η ανάπτυξη, προαγωγή και προστασία του
Ολυμπιακού Κινήματος στην Ελλάδα σύμφωνα με τον
Ολυμπιακό Καταστατικό Χάρτη. Για την υλοποίηση του
σκοπού αυτού η Ε.Ο.Ε. δραστηριοποιείται και μεριμνά
για την ορθή ερμηνεία και εφαρμογή των θεμελιωδών
αρχών, αξιών και κανόνων του Ολυμπιακού Καταστατικού Χάρτη και για τη διασφάλιση της τήρησης του στην
Ελλάδα, για την προαγωγή των θεμελιωδών αρχών και
αξιών του ολυμπισμού στην Ελλάδα, για τη διάδοση και
προάσπιση των αρχών του φιλάθλου πνεύματος σύμφωνα με τον Κώδικα Ηθικής και Δεοντολογίας της Δ.Ο.Ε., για
τη διάδοση στη νεολαία της αγάπης στον αθλητισμό και
στο ολυμπιακό ιδεώδες, για την ενθάρρυνση και οικονομική ενίσχυση του αθλητισμού υψηλών επιδόσεων,
καθώς και του αθλητισμού για όλους, για την οικονομική
επιχορήγηση και εν γένει υποστήριξη με κάθε μέσο των
εθνικών αθλητικών ομοσπονδιών – μελών της Ε.Ο.Ε. και
για την προετοιμασία των αθλητών που θα εκπροσωπήσουν την Ελλάδα στους Ολυμπιακούς Αγώνες, στους
Ευρωπαϊκούς, τους Μεσογειακούς Αγώνες κ.ο.κ.
β. Ο παρών Κανονισμός αποτελεί τον εσωτερικό νόμο
της Ελληνικής Ολυμπιακής Επιτροπής και δεσμεύει, χωρίς εξαίρεση, όλο το προσωπικό της που εργάζεται σε
όλες τις εγκαταστάσεις της (γραφεία, αθλητικές εγκαταστάσεις κ.λπ.), ήδη υπάρχουσες και μέλλουσες να ιδρυ-
θούν ή να αποκτηθούν.
γ. Θεωρούνται ταυτόσημοι οι όροι ’’Εργαζόμενοι’’, ’’Μισθωτοί’’, “Απασχολούμενοι’’ και ’’Προσωπικό’’. Με τους
όρους αυτούς νοείται κάθε φυσικό πρόσωπο που δεσμεύεται από τον παρόντα Κανονισμό σύμφωνα με την
προηγούμενη διάταξη του άρθρου 1 παρ. β.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
5 Ιουνίου 2020
ΤΕΥΧΟΣ ΠΡΑ.Δ.Ι.Τ.
Αρ. Φύλλου 64
ΤΕΥΧΟΣ ΚΑΤΑΧΩΡΙΣΗΣ ΠΡΑΞΕΩΝ ΚΑΙ ΣΤΟΙΧΕΙΩΝ ΛΟΙΠΩΝ ΦΟΡΕΩΝ ΔΗΜΟΣΙΟΥ ΚΑΙ ΙΔΙΩΤΙΚΟΥ ΤΟΜΕΑ
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
Άρθρο 2
Έκταση ισχύος Κανονισμού
1. Στις διατάξεις του παρόντος Κανονισμού υπάγεται το σύνολο των εργαζομένων, δηλαδή το σύνολο
του εργατοτεχνικού και υπαλληλικού προσωπικού της
Ε.Ο.Ε., το οποίο συνδέεται με αυτήν με σχέση εργασίας
αορίστου ή ορισμένου χρόνου. Συγκεκριμένα ο παρών
Κανονισμός δεσμεύει κάθε ημεδαπό ή αλλοδαπό φυσικό
πρόσωπο που απασχολείται σε οποιαδήποτε εγκατάσταση της Ε.Ο.Ε. ή εκτός αυτής με σχέση εξαρτημένης
ή μη εργασίας ιδιωτικού δικαίου, ορισμένου ή αορίστου
χρόνου, πλήρους ή μερικής απασχόλησης, ανεξάρτητα
από την ειδικότητα, τα καθήκοντα, τον τόπο παροχής της
εργασίας και τον βαθμό ή τη θέση που κατέχει. Επίσης
ο παρών Κανονισμός δεσμεύει και εργαζόμενους που
παρέχουν την εργασία τους κατά προσωρινό ή μόνιμο
δανεισμό ή παραχώρηση ή απόσπαση από άλλο εργοδότη ή οργανισμό.
Ειδικότερα, ο Κανονισμός ισχύει και για τους μόνιμους
με σχέση δημοσίου δικαίου ή με άλλη εργασιακή σχέση
υπαλλήλους της Γενικής Γραμματείας Αθλητισμού ή άλλης δημόσιας υπηρεσίας, οι οποίοι έχουν αποσπασθεί
στην Ε.Ο.Ε. με απόφαση του αρμόδιου Υπουργού.
2. Οι διατάξεις του παρόντος Κανονισμού αναπτύσσουν άμεση και αναγκαστική ισχύ επί των ατομικών
συμβάσεων εργασίας και συμπληρώνουν τις ατομικές
συμβάσεις εργασίας κάθε εργαζόμενου.
3. Ο Κανονισμός και κάθε τροποποίησή του θα αρχίζει
να εφαρμόζεται από τη δημοσίευση του σε περίληψη
στην Εφημερίδα της Κυβερνήσεως και τη γνωστοποίησή του στο προσωπικό κάθε εγκατάστασης. Για τη
γνωστοποίηση αυτή απαιτείται συνεχής ανάρτηση σε
εμφανές σημείο της εγκατάστασης της Ε.Ο.Ε., είναι όμως
δυνατή η χορήγηση αντιγράφου του Κανονισμού στους
εργαζόμενους, που θα υπογράφουν την παραλαβή του.
Η καλή γνώση και κατανόηση του Κανονισμού αποτελεί
υποχρέωση των εργαζομένων. Άγνοια των διατάξεων
του Κανονισμού δεν συγχωρείται.
4. Η μη αυστηρή εφαρμογή οιασδήποτε διάταξης
του Κανονισμού δεν αποτελεί σιωπηρή κατάργηση ή/
και παραίτηση της Ε.Ο.Ε. από το δικαίωμα εφαρμογής
του Κανονισμού.
5. Ο Διευθυντής, οι Προϊστάμενοι των υπηρεσιών και
τμημάτων και οι αναπληρωτές τους είναι υπεύθυνοι για
την τήρηση του Κανονισμού.
Άρθρο 3
Πρόσληψη προσωπικού
1. Οι προσλήψεις προσωπικού ενεργούνται σύμφωνα
με τον Κανονισμό Λειτουργίας και τον παρόντα Κανονισμό, τις διαδικασίες και τις σχετικές αποφάσεις της Ολο-
μέλειας ή της Εκτελεστικής Επιτροπής. Η Ολομέλεια και
η Εκτελεστική Επιτροπή αποφασίζουν για τον αριθμό, τις
ειδικότητες και τα προσόντα των υπό πλήρωση θέσεων
και τη διαδικασία επιλογής, μετά από εισήγηση του Γεν.
Γραμματέα.
2. Κάθε νεοπροσλαμβανόμενος οφείλει να προσκομίσει, εντός των προς τούτο τασσομένων προθεσμιών,
όλα τα από τον νόμο και τις αποφάσεις της Εκτελεστικής
Επιτροπής της Ε.Ο.Ε. καθοριζόμενα δικαιολογητικά και
έγγραφα πρόσληψης. Επίσης, κάθε εργαζόμενος οφείλει
να γνωστοποιεί στην Ε.Ο.Ε. εγκαίρως κάθε αλλαγή της
διεύθυνσης της κατοικίας του ή μεταβολή της οικογενειακής του κατάστασης ή κάθε άλλης κατάστασης που
τον αφορά, εφόσον τούτο έχει επίδραση στο μισθό του,
στην παροχή της εργασίας του ή στην υπηρεσιακή του
εξέλιξη. Συγχρόνως, προσκομίζει τα έγγραφα που πιστοποιούν τα ανωτέρω και λαμβάνει προς τούτο σχετική
απόδειξη. Η καθυστέρηση γνωστοποίησης εκ μέρους
του εργαζόμενου αποτελεί πειθαρχικό παράπτωμα και
απαλλάσσει την Ε.Ο.Ε. από κάθε ευθύνη.
3. Η σύμβαση εργασίας καταρτίζεται πάντοτε εγγράφως. Στο σχετικό έγγραφο, περιέχονται όλοι οι ουσιώδεις
όροι της σύμβασης, περιλαμβανομένων των στοιχείων
της παρ. 2 του άρθρου 2 του π.δ. 156/1994. Ο εργαζόμενος κατά την κατάρτιση της σύμβασης λαμβάνει αντί-
γραφο αυτής.
4. Η διαδικασία της πρόσληψης διεκπεραιώνεται από
το τμήμα Ανθρώπινου Δυναμικού και σύμφωνα με τα
οριζόμενα από τον νόμο και τις λειτουργικές - διοικητικές- διαδικασίες της Ε.Ο.Ε.
5. Για την πρόσληψη απαιτείται η συμπλήρωση εγγράφου από τον υποψήφιο στο οποίο περιέχονται τα
παρακάτω στοιχεία:
i. Το ονοματεπώνυμό του καθώς και το όνομα του πατέρα του και της μητέρας του. Εάν πρόκειται για γυναί-
κα έγγαμη, η οποία έχει αλλάξει το επώνυμό της με το
επώνυμο του συζύγου της, απαιτείται το επώνυμο του
συζύγου της καθώς και του γένους της.
ii. Την ημεροχρονολογία και τον τόπο γεννήσεώς του.
iii. Την ακριβή διεύθυνση της κατοικίας του, τον αριθμό
κλήσεως του τηλεφώνου του (σταθερού και κινητού) και
τη διεύθυνση ηλεκτρονικής αλληλογραφίας του.
iv. Την οικογενειακή του κατάσταση (έγγαμος ή άγαμος, όνομα, ηλικία και εργασία συζύγου και τέκνων).
v. Τα στοιχεία της αστυνομικής του ταυτότητας.
vi. Την προϋπηρεσία και ειδικότητά του (εργοδότης,
είδος εργασίας και χρονική διάρκειά του) και τα σχετικά
με αυτήν πιστοποιητικά, καθώς επίσης τους τίτλους τυχόν σπουδών του (διπλώματα, πτυχία, άδεια εξάσκησης
επαγγέλματος κ.λπ.) και πιστοποιητικό στρατολογικής
καταστάσεως. Προς τούτο του χορηγείται σχετική απόδειξη κατάθεσης. Τα πιστοποιητικά, εφόσον δεν προσα-
χθούν κατά την κατάρτιση της σύμβασης λαμβάνονται
υπ’ όψη από την προσκόμισή τους.
vii. Tην Δ.Ο.Υ. στην οποία υπάγεται και τον αριθμό του
φορολογικού του μητρώου.
viii. Tο Ταμείο στο οποίο είναι ενδεχομένως ασφαλισμένος, τον αριθμό μητρώου, τα έτη ασφάλισης και τα
λοιπά ασφαλιστικά στοιχεία καθώς και το βιβλιάριο του
Ταμείου, στο οποίο είναι ασφαλισμένος.
ix. Βιογραφικό σημείωμα.
x. Αντίγραφο ή απόσπασμα ποινικού μητρώου.
xi. Κάθε άλλο στοιχείο, κατά την κρίση του, χρήσιμο
ή πρόσφορο για τον σχηματισμό αντίληψης για την καταλληλότητά του για τη θέση ή εργασία, για την οποία
προορίζεται, το οποίο πρέπει να συνοδεύεται και από τα
σχετικά αποδεικτικά στοιχεία.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
Η Ε.Ο.Ε. έχει δικαίωμα να ζητήσει την προσκόμιση Πιστοποιητικού Υγείας από τον ασφαλιστικό φορέα του
προσλαμβανόμενου ή από τον γιατρό εργασίας (σε περίπτωση που αυτός υπάρχει σύμφωνα με τις διατάξεις
του ν. 1568/1985) ή από γιατρό που θα υποδείξει αυτή.
Στον υγειονομικό έλεγχο περιλαμβάνεται και όσες
εξετάσεις απαιτούνται για τον αποκλεισμό μεταδοτικών
νοσημάτων.
Ο εργαζόμενος οφείλει κατά τη διάρκεια της σύμβασης εργασίας του να ενημερώνει εγγράφως την Ε.Ο.Ε. αν
αντιμετωπίζει οποιοδήποτε πρόβλημα υγείας, το οποίο
(πρόβλημα) είναι δυνατόν να επιδεινωθεί λόγω της εκτέλεσης της εργασίας του στην Ε.Ο.Ε..
6. Για κάθε έναν από το προσωπικό καταρτίζεται φάκελος, στον οποίο καταχωρούνται λεπτομερώς οι πά-
σης φύσεως υπηρεσιακές μεταβολές αυτού (μεταθέσεις,
άδειες, ποινές κ.λπ.). Ο άμεσα ενδιαφερόμενος δύναται
να λαμβάνει γνώση του φακέλου του και να λαμβάνει
αντίγραφο αυτού, ύστερα από σχετική αίτησή του.
7. Κάθε νεοπροσλαμβανόμενος οφείλει, μαζί με την
υπογραφή της σύμβασης εργασίας του, να καταθέσει
και δήλωση περί του ότι έλαβε γνώση του Κανονισμού,
του οποίου λαμβάνει αντίγραφο, και ότι συμφωνεί με το
περιεχόμενο αυτού.
8. O προσλαμβανόμενος φέρει αποκλειστικά την ευθύνη για την ακρίβεια των στοιχείων που παρέχει και δεν
μπορεί να έχει αξίωση κατά της Ε.Ο.Ε. για πράξη ή παράλειψή της, η οποία έχει ως βάση την αναλήθεια ή ανακρί-
βεια της δήλωσης του, έστω και αν η αναλήθεια αυτή ή
ανακρίβεια οφείλεται σε ελαφρά αμέλεια. Η μη υποβολή
ή η ανακρίβεια των παραπάνω στοιχείων συνιστά πειθαρχικό παράπτωμα και παράλληλα αποτελεί για την
Ε.Ο.Ε. σπουδαίο λόγο καταγγελίας της σύμβασης εργασίας. Οποιαδήποτε μεταβολή των παραπάνω στοιχείων,
ειδικά η μεταβολή του τόπου κατοικίας, γνωστοποιείται
αμέσως από τον εργαζόμενο στην Ε.Ο.Ε. Εάν η διεύθυνση
κατοικίας δηλωθεί αναληθώς ή δεν γνωστοποιηθεί τυχόν μεταβολή της, ο εργαζόμενος θεωρείται ότι διορίζει
αντίκλητό του για την κοινοποίηση κάθε δικαστικού ή
εξωδίκου εγγράφου τον γραμματέα του Πρωτοδικείου,
στην περιφέρεια του οποίου παρέχει την εργασία του.
9. Η Ε.Ο.Ε. μπορεί να προσλαμβάνει προσωπικό με
συμβάσεις εργασίας ορισμένης χρονικής διάρκειας (συμβάσεις ορισμένου χρόνου), όταν η ορισμένη χρονική
διάρκεια δικαιολογείται από τη φύση και τον σκοπό της
εργασίας ή της συγκεκριμένης θέσης ή από τις ιδιαίτερες λειτουργικές ανάγκες της Ε.Ο.Ε., ιδιαίτερα σε περι-
όδους αύξησης των εργασιών της. Οι συμβάσεις αυτές
λύονται αυτοδίκαια με το τέλος της προκαθορισμένης
χρονικής περιόδου ή με την ολοκλήρωση του συγκεκριμένου έργου, για το οποίο έχει προσληφθεί ο εργαζόμε-
νος, αποκλειομένης σε κάθε περίπτωση της αυτόματης
ανανέωσής τους. Οποιοδήποτε εκ των μερών μπορεί να
καταγγείλει τη σύμβαση, ακόμη και πριν από την πάροδο
της συμβατικής περιόδου ή πριν την ολοκλήρωση του
έργου, ιδίως στις περιπτώσεις που ο εργαζόμενος αδυνατεί να ανταπεξέλθει στις εργασιακές του υποχρεώσεις,
είναι δηλαδή ακατάλληλος για την εργασία, επιδεικνύει
αντισυμβατική συμπεριφορά κ.α. Εξ άλλου οι συμβάσεις
εργασίας ορισμένου χρόνου με μέγιστη διάρκεια έως
ένα έτος θεωρούνται συμβάσεις υπό δοκιμή και ισχύουν
αυτά που αναφέρονται κατωτέρω στην παρ. 10. Ανανέωση των συμβάσεων ορισμένου χρόνου είναι δυνατή
μόνο εφόσον συντρέχουν οι παραπάνω προϋποθέσεις
(δηλαδή εφ’ όσον η συνομολόγηση ορισμένου χρόνου
δικαιολογείται από τη φύση και τον σκοπό της εργασίας
κ.λπ.) και μόνο εφ’ όσον καταρτισθεί εγγράφως νέα σύμβαση ορισμένου χρόνου. Σε κάθε περίπτωση και ανεξάρ-
τητα από τις ενδεχόμενες ανανεώσεις οι συμβάσεις αυτές
δεν καθίστανται αορίστου χρόνου. Και στις περιπτώσεις
αυτές ισχύει και εφαρμόζεται ο παρών Κανονισμός.
10. Συμβάσεις εργασίας με δοκιμή. Κάθε πρόσληψη και
κάθε σύμβαση εργασίας ισχύει ως σύμβαση υπό δοκιμή
για τους δώδεκα (12) πρώτους μήνες της διάρκειάς της.
Κατά τη διάρκεια της δοκιμαστικής περιόδου η Ε.Ο.Ε.
μπορεί να καταγγέλλει οποτεδήποτε τη σύμβαση εργασίας λόγω ακαταλληλότητας, ανεπαρκούς αποδόσεως,
λόγω ελλείψεως προσόντων, συμφωνημένων ικανοτήτων ή προθυμίας κατά την εκτέλεση της εργασίας ή γε-
νικά για οποιονδήποτε λόγο χωρίς προειδοποίηση και
χωρίς καταβολή αποζημιώσεως. Μετά την πάροδο της
δοκιμαστικής περιόδου η Ε.Ο.Ε. μπορεί να προσλάβει τον
υποψήφιο με σύμβαση εργασίας ορισμένου ή αορίστου
χρόνου, μπορεί όμως και να αποκρούσει την πρόσληψη.
Άρθρο 4
Σύστημα αξιολόγησης των εργαζομένων
Η Ε.Ο.Ε. μπορεί να εισαγάγει, με απόφαση της Ολομέλειας, σύστημα αξιολόγησης των εργαζομένων, με
το οποίο θα αξιολογείται συνολικά κατά διαστήματα η
απόδοση και η εν γένει συμπεριφορά (επιμέλεια, προθυμία, πρωτοβουλία) του εργαζόμενου κατά την εκτέλεση
της εργασίας του. Τα στοιχεία που θα ληφθούν υπόψη
κατά την αξιολόγηση θα γνωστοποιηθούν στους εργαζόμενους εκ των προτέρων, αμέσως μετά από τη σχετική
απόφαση της Ολομέλειας της Ε.Ο.Ε. Η αξιολόγηση θα
πραγματοποιείται από τριμελή Επιτροπή αποτελούμενη από τρία μέλη της Ολομέλειας, το ένα από τα οποία
θα είναι ο Γεν. Γραμματέας της Ε.Ο.Ε. ή ο αναπληρωτής
του. Εισηγητής στην Επιτροπή θα είναι ο Διευθυντής της
Ε.Ο.Ε., ο οποίος θα παρίσταται χωρίς δικαίωμα ψήφου
και στη διαδικασία θα παρίσταται ένας εκπρόσωπος των
εργαζομένων χωρίς δικαίωμα ψήφου.
Ο εργαζόμενος δικαιούται να λαμβάνει γνώση της ατομικής του αξιολόγησης και να σημειώνει, αν επιθυμεί, τις
παρατηρήσεις του.
Άρθρο 5
Λύση της σχέσης εργασίας
Η σύμβαση εργασίας λύεται για τους παρακάτω ενδεικτικούς και μη περιοριστικούς λόγους:
α. Με τον θάνατο του εργαζόμενου.
β. Με την πάροδο του ορισμένου χρόνου ή με την
εκτέλεση του έργου για το οποίο ο εργαζόμενος έχει
τυχόν προσληφθεί.
γ. Με καταγγελία είτε εκ μέρους της Ε.Ο.Ε. είτε εκ μέρους του εργαζόμενου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
Η καταγγελία της σύμβασης εργασίας αορίστου χρόνου από την Ε.Ο.Ε. είναι δυνατή και επιτρέπεται για κάθε
λόγο που συνδέεται είτε με το πρόσωπο ή τη συμπεριφορά του μισθωτού είτε με την κατάσταση, τις ανάγκες
ή τις συνθήκες λειτουργίας της Ε.Ο.Ε., εκτός αν άλλως
προβλέπεται στην ατομική σύμβαση εργασίας. Λόγοι
καταγγελίας αποτελούν ιδιαίτερα: η παράβαση της σύμβασης εργασίας, η πλημμελής παροχή της εργασίας, η
ακαταλληλλότητα, η αδικαιολόγητη αποχή από την εργασία, η παράβαση της υποχρέωσης πίστης, ο κλονι-
σμός της σχέσης συνεργασίας και εμπιστοσύνης, ιδίως η
αδυναμία συνεργασίας με προϊσταμένους, συναδέλφους
ή τρίτους, η κατάργηση θέσεων εργασίας, οικονομικοτεχνικές αλλαγές ή αναδιάρθρωση κ.ο.κ. Η απαρίθμηση
είναι ενδεικτική.
Η καταγγελία της σύμβασης εργασίας από την Ε.Ο.Ε.
είναι ανεξάρτητη από την πειθαρχική εξουσία και δεν
προϋποθέτει την προηγούμενη κίνηση της πειθαρχικής
διαδικασίας που προβλέπει ο παρών Κανονισμός. Ειδικώς η καταγγελία της σύμβασης εργασίας των εργαζομέ-
νων που είχαν προσληφθεί πριν από την έναρξη ισχύος
του ν. 4639/2019 είναι δυνατή μόνο για σπουδαίο λόγο
κατά την έννοια του άρθρου 672 Α.Κ.
δ. Υποχρεωτική έξοδος λόγω συνταξιοδότησης. Οι
εργαζόμενοι μπορούν να αποχωρούν από την εργασία, όταν συμπληρώνουν τις προϋποθέσεις προς λήψη
πλήρους συντάξεως γήρατος, λαμβάνοντας οι μεν επικουρικώς ασφαλισμένοι το 40% οι δε μη επικουρικώς
ασφαλισμένοι το 50% ή άλλως το εκάστοτε ισχύον ποσοστό των αποζημιώσεων που προβλέπει ο Νόμος για
την περίπτωση της απροειδοποίητης καταγγελίας της
σύμβασης εργασίας. Κατά τα λοιπά εφαρμόζονται οι
διατάξεις του νόμου.
Άρθρο 6
Απόδοση υπηρεσιακών πραγμάτων
Εργαζόμενος που αποχωρεί, καθ’ οιονδήποτε τρόπο,
οφείλει να παραδώσει στον άμεσο προϊστάμενό του και
σε πλήρη τάξη όλα τα φυσικά και ψηφιακά έγγραφα,
σημειώματα, ηλεκτρονικά αρχεία, ταυτότητα, λογαριασμούς ηλεκτρονικού ταχυδρομείου, υλικά και εργαλεία
(υπολογιστές, τηλέφωνο, αυτοκίνητο κ.α.) και λοιπά
περιουσιακά στοιχεία της που του είχε εμπιστευθεί η
Ε.O.E. κατά τη διάρκεια της εργασιακής του σχέσης για
την εκτέλεση των καθηκόντων του.
Άρθρο 7
Αμοιβές
α. Οι εργαζόμενοι με σχέση ιδιωτικού δικαίου αορίστου χρόνου, οι οποίοι είχαν προσληφθεί από την Ε.Ο.Ε.
πριν από την έναρξη ισχύος του ν. 4639/2019, συνεχίζουν να αμείβονται με το εκάστοτε ισχύον μισθολόγιο
του Δημοσίου. Οι μόνιμοι με σχέση δημοσίου δικαίου
υπάλληλοι της Γενικής Γραμματείας Αθλητισμού ή άλλης
δημόσιας υπηρεσίας, οι οποίοι έχουν αποσπασθεί στην
Ε.Ο.Ε. με απόφαση του αρμόδιου Υπουργού, αμείβονται
από την Ε.Ο.Ε. για όσο χρόνο ισχύει η απόσπαση σύμφωνα με το εκάστοτε ισχύον μισθολόγιο του Δημοσίου.
Οι λοιποί εργαζόμενοι που προσλαμβάνονται από την
Ε.Ο.Ε. μετά την έναρξη ισχύος του ν. 4639/2019 λαμβάνουν τις αποδοχές που καθορίζουν οι νόμιμες κανονι-
στικές διατάξεις που δεσμεύουν την Ε.Ο.Ε. (δηλ. διατάξεις συλλογικών συμβάσεων, διαιτητικών αποφάσεων ή
υπουργικών αποφάσεων) ή οι ατομικές συμβάσεις εργασίας ή άλλες ρυθμίσεις. Οι καταβαλλόμενες αποδοχές
αντιστοιχούν σε πλήρες ωράριο εργασίας. Αν ο εργαζόμενος εργάζεται με μειωμένο ωράριο, τότε οι αποδοχές
του μειώνονται ανάλογα. Σε περίπτωση μη παροχής εργασίας από τον εργαζόμενο, τότε οι αποδοχές του πε-
ρικόπτονται ανάλογα, εκτός αν ο νόμος ορίζει ρητά το
αντίθετο. Οι αμοιβές των εργαζομένων καταβάλλονται
δεδουλευμένες, μετά την παροχή της εργασίας. Έκτακτες
προκαταβολές αποδοχών μπορεί να γίνονται μόνο μετά
από αίτηση του εργαζόμενου και έγκριση αυτών από τον
Γεν. Γραμματέα της Ε.Ο.Ε. σε κάθε συγκεκριμένη περίπτωση. Οι αποδοχές των εργαζομένων καταβάλλονται σε
τόπο, χρόνο και με τρόπο που ορίζονται από την Ε.Ο.Ε.,
τηρουμένων των διατάξεων της ισχύουσας νομοθεσίας. Η εξόφληση των δεδουλευμένων αποδοχών γίνεται
μέσω τραπεζικού λογαριασμού. Επίσης, είναι δυνατόν,
εφόσον συμφωνήσει ο εργαζόμενος, η καταβολή να γίνει
και με κάθε άλλο νόμιμο και σύγχρονο μέσο, το οποίο θα
διασφαλίζει την καταβολή των αποδοχών και τόπος καταβολής θα θεωρείται ο τόπος ανάληψης των αποδοχών.
β. Οι αποδοχές υπόκεινται στις κρατήσεις που ορίζει
ο νόμος, π.χ. κρατήσεις για την κοινωνική ασφάλιση
(ασφαλιστικές εισφορές), κρατήσεις φόρου εισοδήματος και του ανάλογου χαρτοσήμου κ.λπ. Επίσης από τις
αποδοχές μπορεί να γίνονται κρατήσεις και για τυχόν
προκαταβολές έναντι αποδοχών ή για δάνεια που έχει
πάρει ο εργαζόμενος καθώς και για κρατήσεις που επιβάλλονται για ζημιές οφειλόμενες σε δόλο (άρθρο 664
ΑΚ) και για επιβληθέν πρόστιμο σύμφωνα με τις ισχύουσες διατάξεις.
γ. Κάθε τυχόν αύξηση των νομίμων αποδοχών συμψηφίζεται στην υπάρχουσα τυχόν διαφορά μεταξύ των
καταβαλλομένων και των νομίμων αποδοχών, όταν δηλ.
οι καταβαλλόμενες είναι υψηλότερες από τις νόμιμες.
Τυχόν μη γενόμενος συμψηφισμός σε συγκεκριμένη
περίπτωση άπαξ ή κατ' επανάληψη δεν αποτελεί παραίτηση της Ε.Ο.Ε. από το δικαίωμά της να προβαίνει
μονομερώς στον παραπάνω συμψηφισμό στο μέλλον
ή σε άλλη περίπτωση.
δ. Εφ’ όσον οι συμφωνημένες και καταβαλλόμενες
αποδοχές είναι ανώτερες των νομίμων, στη διαφορά
αυτή συμπεριλαμβάνεται και συμψηφίζεται κάθε αμοιβή του μισθωτού ή κάθε αξίωσή του η οποία προκύπτει
από νόμο, υπουργική απόφαση, Σ.Σ.Ε., Δ.Α., ατομική
σύμβαση, πρακτική ή οποιαδήποτε άλλη πηγή, η οποία
μπορεί κατά τον νόμο να συμψηφίζεται. Στις υπέρτερες
των νομίμων καταβαλλόμενες αποδοχές συμψηφίζονται
ιδίως η αμοιβή της υπερεργασίας, η αμοιβή και η προσαύξηση της εργασίας του Σαββάτου, της Κυριακής και
των αργιών, η προσαύξηση της νυκτερινής εργασίας,
το επίδομα εκτός έδρας και κάθε άλλη προσαύξηση, η
οποία μπορεί κατά νόμο να συμψηφίζεται. Εφ’ όσον οι
παραπάνω αμοιβές, προσαυξήσεις ή επιδόματα καλύπτονται από τη διαφορά που υφίσταται μεταξύ νομίμων
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
και καταβαλλομένων αποδοχών, ο εργαζόμενος θεωρείται εξοφλημένος και ουδεμία αξίωση έχει να λάβει τις
αμοιβές αυτές, προσαυξήσεις ή επιδόματα.
ε. Κάθε παροχή που τυχόν χορηγεί η Ε.Ο.Ε. στους αποσπασμένους μόνιμους με σχέση δημοσίου δικαίου υπαλ-
λήλους της Γενικής Γραμματείας Αθλητισμού ή άλλης
δημόσιας υπηρεσίας καθώς και στους εργαζόμενους με
σχέση εργασίας ιδιωτικού δικαίου που είχαν προσληφθεί
πριν από την έναρξη ισχύος του ν. 4639/2019 και η οποία
(παροχή) υπερβαίνει το ισχύον εκάστοτε μισθολόγιο του
Δημοσίου, με βάση το οποίο αμείβονται οι παραπάνω
κατηγορίες προσωπικού, είναι οικειοθελής, καταβάλλεται χωρίς βούληση νομικής δέσμευσης και δεν δεσμεύει
την Ε.Ο.Ε. για το μέλλον. Η Ε.Ο.Ε. διατηρεί το δικαίωμα
να ανακαλεί, καταργεί ή τροποποιεί την παροχή αυτή
σύμφωνα με τις ανάγκες της.
στ. Κάθε παροχή που χορηγεί η Ε.Ο.Ε. επί πλέον του
νομίμου ή συμφωνημένου με τη σύμβαση εργασίας
μισθού/ημερομισθίου είναι οικειοθελής, καταβάλλεται
χωρίς βούληση νομικής δέσμευσης και δεν δεσμεύει
την Ε.Ο.Ε. για το μέλλον. Η Ε.Ο.Ε. διατηρεί το δικαίωμα
να ανακαλεί, καταργεί ή τροποποιεί την παροχή αυτή
σύμφωνα με τις εκάστοτε ανάγκες της.
ζ. Η Ε.Ο.Ε. καθορίζει με απόφασή της την εκτός έδρας
αποζημίωση των εργαζομένων σε περίπτωση μετακίνησής τους, καθώς και τα οδοιπορικά έξοδα αυτών. Το
ποσό που θα καταβάλλεται θα πρέπει να εξασφαλίζει
στον εργαζόμενο αξιοπρεπή μετακίνηση και διαβίωση,
καθώς και ικανοποιητική αποζημίωση για την απομάκρυνση από την έδρα του και δεν μπορεί να είναι κατώ-
τερο από εκείνο που προβλέπεται από το Νόμο και τις
σχετικές υπουργικές αποφάσεις.
Άρθρο 8
Χρονικά όρια εργασίας
1. Ως χρόνος εργασίας θεωρείται ο χρόνος κατά τον
οποίο ο εργαζόμενος παρέχει πραγματικά την εργασία
του στον τόπο εργασίας. Στον χρόνο εργασίας δεν περιλαμβάνεται ο χρόνος μετάβασης στην εργασία και
επιστροφής από αυτή, ο χρόνος μετάβασης από την είσοδο της εγκατάστασης στον καθορισμένο εργασιακό
χώρο, ο χρόνος προετοιμασίας προς ανάληψη εργασίας,
ο χρόνος διαλειμμάτων και οι προγραμματισμένες διακοπές εργασίας για ανάπαυση, γεύμα, καφέ κ.λπ. καθώς
και ο χρόνος προετοιμασίας για αναχώρηση. Στην Ε.Ο.Ε.
ακολουθείται πενθήμερο σύστημα εβδομαδιαίας απασχόλησης, σύμφωνα με τις ανάγκες της Ε.Ο.Ε. και σε συμ-
μόρφωση με όσα ορίζονται από την εργατική νομοθεσία.
Η Ε.Ο.Ε. διατηρεί πάντως το δικαίωμα να εφαρμόζει ή να
εισάγει σύμφωνα με τις ανάγκες της σε ορισμένα τμήματα ή κατηγορίες προσωπικού και σύστημα εξαήμερης
εργασίας.
2. Η διάρκεια της ημερήσιας και εβδομαδιαίας εργασίας του προσωπικού καθορίζονται εκάστοτε από τους
κείμενους νόμους, τις οικείες Σ.Σ.Ε. ή Δ.Α., την ατομική
σύμβαση εργασίας του και τις αποφάσεις της Εκτελεστικής Επιτροπής της Ε.Ο.Ε.
3. Τα χρονικά όρια εργασίας που προβλέπει ο νόμος
και η Σ.Σ.Ε./Δ.Α. δεν ισχύουν για τους εργαζόμενους που
κατέχουν θέσεις εμπιστοσύνης και ασκούν γενικότερη
διεύθυνση και εποπτεία.
4. Η Ε.Ο.Ε. καθορίζει το χρόνο έναρξης και λήξης της
εργασίας, το χρόνο της τυχόν ενδιάμεσης διακοπής, τοποθετεί το ωράριο μέσα στο 24ωρο και οργανώνει τις
τυχόν κυλιόμενες βάρδιες κατά τις οποίες απασχολούνται οι εργαζόμενοι.
5. Αργίες είναι οι υποχρεωτικά προβλεπόμενες από
το Νόμο, καθώς και όσες έχουν θεσπιστεί με ισχύουσα
και δεσμεύουσα την Ε.Ο.Ε. Σ.Σ.Ε., Δ.Α. ή άλλες ανάλογες
διατάξεις. Η Διεύθυνση έχει το δικαίωμα να παρατείνει
την εργασία και πέρα από το κανονισμένο όριο ή να ζητήσει την απασχόληση του εργαζόμενου τις εξαιρέσιμες
ημέρες, τηρώντας τις προϋποθέσεις του Νόμου.
6. Το προσωπικό οφείλει να βρίσκεται στη θέση του
την ώρα ενάρξεως της εργασίας φορώντας την κατάλληλη ενδυμασία ή στολή, όπου είναι αναγκαία, και να είναι
έτοιμο για εργασία. Οι εργαζόμενοι έχουν την υποχρέωση να έρχονται στη θέση τους έγκαιρα μετά από κάθε
διακοπή εργασίας.
7. Οποιοσδήποτε προσέρχεται καθυστερημένος ή
αποχωρεί πριν από τη λήξη του ωραρίου του πρέπει να
το αναφέρει στον προϊστάμενό του.
8. Στον περιορισμό των νομίμων ωραρίων εργασίας,
δεν υπάγονται τα πρόσωπα εκείνα εκ των εργαζομένων,
τα οποία κατέχουν θέσεις εμπιστοσύνης ή ασκούν διευθυντικά ή εποπτικά καθήκοντα.
Άρθρο 9
Υπερεργασία – Υπερωρίες
Η Ε.Ο.Ε. έχει δικαίωμα σύμφωνα με τις ισχύουσες
διατάξεις να αξιώνει την απασχόληση του προσωπικού
πέρα από το κανονικό ωράριο και μέχρι να συμπληρωθεί
ο νόμιμος χρόνος εβδομαδιαίας απασχόλησης για κάθε
κατηγορία εργαζομένων. Οι εργαζόμενοι έχουν υποχρέωση να προσφέρουν υπερεργασία, εφ' όσον το ζητήσει
ο εργοδότης. Η υπερεργασία αμείβεται σύμφωνα με
τις ισχύουσες διατάξεις. Υπερεργασία δεν επιτρέπεται
να εκτελείται χωρίς προηγούμενη γραπτή έγκριση και
εντολή της Διεύθυνσης της Ε.Ο.Ε.
Η απασχόληση του προσωπικού κατά τις Κυριακές και
λοιπές ημέρες αργίας πραγματοποιείται σύμφωνα με τα
οριζόμενα από την εργατική νομοθεσία και τις οικείες
Σ.Σ.Ε.
Υπερωριακή εργασία δεν επιτρέπεται να εκτελείται,
ούτε αναγνωρίζεται χωρίς προηγούμενη γραπτή έγκριση
και εντολή της Διεύθυνσης. Οι προϊστάμενοι των Τμημάτων προγραμματίζουν τις προβλεπόμενες ανάγκες υπε-
ρωριακής εργασίας και ζητούν τη σχετική έγκριση της
Διεύθυνσης. Η υπερωριακή εργασία εκτελείται μετά από
αναγγελία στην αρμόδια Επιθεώρηση Εργασίας, όπως ο
νόμος ορίζει.
Ο εργαζόμενος έχει υποχρέωση να παρέχει νόμιμη
υπερωριακή εργασία ή νόμιμη εργασία κατά Κυριακές
ή αργίες, εφ’ όσον το ζητήσει ο εργοδότης. Η πληρωμή της αμοιβής της υπερεργασίας, των υπερωριών, της
εργασίας κατά Κυριακές ή αργίες που τυχόν έγιναν για
λογαριασμό της Ε.Ο.Ε. γίνεται το βραδύτερο εντός του
επόμενου μηνός, αφ’ ότου πραγματοποιήθηκαν.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
Άρθρο 10
Κανονικές άδειες
1. Τα σχετικά με την κανονική άδεια του προσωπικού
ρυθμίζονται από τη σχετική νομοθεσία και τις σχετικές
Σ.Σ.Ε.
2. Ο χρόνος χορήγησης της κανονικής άδειας και η
διάρκειά της καθορίζεται και προγραμματίζεται με ευθύνη των προϊσταμένων μέσα στα πλαίσια που επιβάλλει η
εργατική νομοθεσία, αφού ληφθούν υπ’ όψη οι ανάγκες
της Ε.Ο.Ε. και οι επιθυμίες ή ανάγκες των εργαζομένων.
Δεν είναι δυνατή η μεταφορά αδείας από το ένα ημερολογιακό έτος σε άλλο.
3. Ως έτος για τη χορήγηση της ετήσιας άδειας λογίζεται το ημερολογιακό έτος, δηλ. από 1ης Ιανουαρίου
μέχρι 31 Δεκεμβρίου.
4. Η Διεύθυνση της Ε.Ο.Ε. μπορεί να καθορίσει κοινή
χρονική περίοδο, κατά την οποία θα λάβει άδεια όλο ή
ένα τμήμα του προσωπικού, τηρώντας τη σχετική διαδικασία που προβλέπει η εργατική νομοθεσία.
5. Διακοπή της άδειας μπορεί να γίνει είτε μετά από
αίτηση του εργαζόμενου είτε με πρωτοβουλία της Ε.Ο.Ε.
για σοβαρή υπηρεσιακή ανάγκη.
6. Η υπέρβαση του χρόνου της άδειας, χωρίς την προηγούμενη έγκριση του εργοδότη, αποτελεί αυθαίρετη
αποχή από την εργασία και συνιστά βαρύ πειθαρχικό
παράπτωμα.
7. Κάθε άδεια πρέπει να ζητείται εγγράφως τουλάχιστον πριν από 5 εργάσιμες ημέρες αν πρόκειται για άδεια
διάρκειας έως πέντε ημερών και πριν από τέσσερις εβδομάδες αν πρόκειται για άδεια μεγαλύτερης διάρκειας.
Η άδεια πρέπει να εγκρίνεται από τις αρμόδιες υπηρεσίες
σύμφωνα με τις ισχύουσες διατάξεις, τους κανονισμούς
και τις διαδικασίες της Ε.Ο.Ε.
8. Η 1η του έτους, η 6η Ιανουαρίου, η Καθαρή Δευτέρα,
η 25η Μαρτίου, η Μεγάλη Παρασκευή, η Δευτέρα του
Πάσχα, η 1η Μαΐου, η Δευτέρα του Αγ. Πνεύματος, η 15η
Αυγούστου, η 28η Οκτωβρίου, η 25η Δεκεμβρίου και η
26η Δεκεμβρίου είναι επίσημες αργίες. Όσοι εργαζόμενοι εργάζονται αυτές τις ημέρες θα αμείβονται σύμφωνα
με όσα ορίζουν οι σχετικές κείμενες διατάξεις.
9. Στην περίπτωση που εργαζόμενοι δεν συγκεντρώνουν τις προϋποθέσεις λήψης άδειας κατά το χρόνο
χορήγησης των ενδεχόμενων ομαδικών αδειών, συναινούν να λαμβάνουν και αυτοί άδεια κατά το χρόνο της
ομαδικής άδειας, χωρίς να δικαιούνται να λαμβάνουν
αποδοχές. Όσοι εκ των εργαζομένων για οποιοδήποτε
λόγο έλαβαν την άδεια τους πριν από την ομαδική άδεια,
θα απόσχουν από την εργασία και κατά τον χρόνο της
ομαδικής αδείας, αφού η Ε.Ο.Ε. θα αργεί ούτως ή άλλως
τις ημέρες εκείνες, χωρίς να δικαιούνται να λάβουν τις
αποδοχές των ημερών αυτών.
10. Επιτρέπεται και η τμηματική χορήγηση των αδειών, κατά τις διατάξεις του νόμου και κατόπιν συμφωνίας
μεταξύ εργαζομένων και εργοδότη.
Άρθρο 11
Ειδικές άδειες – Απουσίες
α. Εκπαιδευτικές άδειες. Χορηγούνται στο προσωπικό άδειες με αποδοχές, κατά την κρίση της Ε.Ο.Ε., για
επιμόρφωση ή ενημέρωση στο εσωτερικό/εξωτερικό
σε θέματα συναφή με την εργασία κάθε εργαζόμενου.
Η χρονική διάρκεια των αδειών αυτών καθορίζεται από
την Ε.Ο.Ε. Για τη χορήγηση της παραπάνω άδειας, ο εργαζόμενος αναλαμβάνει την υποχρέωση να παραμείνει
στην Ε.Ο.Ε. μετά τη λήξη της αδείας του για χρόνο τριπλάσιο από τον χρόνο της αδείας.
β. Άλλες ειδικές άδειες (φοιτητικές, οικογενειακές, τοκετού κ.λπ.) χορηγούνται, εφ’ όσον προβλέπονται από
τον Νόμο ή τις εκάστοτε ισχύουσες Σ.Σ.Ε., Δ.Α. ή άλλες
κανονιστικές διατάξεις.
γ. Η Ε.Ο.Ε. μπορεί να χορηγεί κατά την κρίση της, για
όσο χρονικό διάστημα καθορίσει εκείνη και εφ’ όσον
υπάρχει σπουδαίος λόγος, άδεια άνευ αποδοχών μετά
από έγγραφη αίτηση του ενδιαφερομένου πριν από
εύλογο χρονικό διάστημα. Η αίτηση πρέπει να είναι αιτιολογημένη και να προσδιορίζει το χρονικό διάστημα,
για το οποίο ζητείται η άδεια. Η χορήγηση της άδειας
δεν δημιουργεί όμοιο δικαίωμα σε οποιονδήποτε άλλον
εργαζόμενο.
Άρθρο 12
Σοβαρό κώλυμα ή ασθένεια
1. Εργαζόμενος που αδυνατεί να προσέλθει στην εργασία του για λόγους ασθένειας ή λόγω άλλου σοβαρού
κωλύματος οφείλει να ειδοποιήσει το ταχύτερο δυνατόν
το Τμήμα Ανθρώπινου Δυναμικού και τον άμεσο προιστάμενό του, πριν από την έναρξη της εργασίας του,
αποστέλλοντας mail ή fax ή γραπτό μήνυμα με οποιοδήποτε άλλο τρόπο. Η ειδοποίηση επιτρέπεται να καθυ-
στερήσει μόνο σε περίπτωση που συντρέχει ανυπαίτιο
κώλυμα, γεγονός που οφείλει ο εργαζόμενος να αποδείξει προσκομίζοντας σχετικά στοιχεία αμέσως μετά την
επιστροφή του στην εργασία του.
2. Η απουσία λόγω ασθένειας του εργαζόμενου αποδεικνύεται με ιατρική βεβαίωση. Η Ε.Ο.Ε. διατηρεί το δι-
καίωμα να ελέγχει την τήρηση των οδηγιών του γιατρού,
ο οποίος έχει χορηγήσει τη σχετική βεβαίωση ασθενείας.
3. ΄Αλλα σοβαρά κωλύματα, που δικαιολογούν την
απουσία του εργαζόμενου από την εργασία του, βεβαιώνονται με αποδεικτικά στοιχεία που οφείλει ο εργαζό-
μενος να προσκομίσει αμέσως μετά την επιστροφή του
στην εργασία του.
4. Η μη προσαγωγή ιατρικής βεβαίωσης, καθώς και το
αβάσιμο του σοβαρού κωλύματος καθιστούν την απουσία αδικαιολόγητη.
5. Αδικαιολόγητη απουσία του εργαζόμενου από
την εργασία αποτελεί, κατά τις περιστάσεις, σύμφωνα
με τα προβλεπόμενα από την Εργατική Νομοθεσία και
την αρχή της καλής πίστης, οικειοθελή αποχώρηση ή
σιωπηρή εκ μέρους του εργαζόμενου καταγγελία της
εργασιακής του σύμβασης. Εξ άλλου, αν ο εργαζόμενος
απουσιάζει αυθαίρετα από την εργασία του ή αυθαίρετα
διακόπτει την εργασία ή αυθαίρετα βραδύνει να προσέλθει ή αναχωρεί πρόωρα από την εργασία, διαπράττει
πειθαρχικό παράπτωμα και ανεξάρτητα από την εξ αυτού του λόγου επέλευση κάθε άλλης νόμιμης συνέπει-
ας, όπως είναι π.χ. ο συμψηφισμός της αδικαιολόγητης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
απουσίας με τις ημέρες της υποχρεωτικής ετήσιας αδείας
ανάπαυσης, παρέχεται στην Ε.Ο.Ε. το δικαίωμα να καταγγείλει τη σύμβαση εργασίας.
Άρθρο 13
Τόπος και χρόνος Εργασίας
α. Ως τόπος εργασίας θεωρούνται όλες οι υπάρχουσες
και μελλοντικές ανά την Ελλάδα εγκαταστάσεις της Ε.Ο.Ε.
Ο εργαζόμενος είναι υποχρεωμένος να παρέχει την εργασία του σε οποιοδήποτε τόπο, όπου η Ε.Ο.Ε. διατηρεί
εγκαταστάσεις ή πραγματοποιεί εκδηλώσεις, σύμφωνα
με τις υποδείξεις των προϊσταμένων του.
β. Μετακίνηση, Μετάθεση, Απόσπαση. Η Ε.Ο.Ε. έχει
δικαίωμα, εφ' όσον κατά την κρίση της εξυπηρετούνται
καλύτερα οι εκάστοτε ανάγκες της ή εξασφαλίζεται η
εύρυθμη και απρόσκοπτη λειτουργία της, να μετακινεί,
μεταθέτει ή αποσπά οποιονδήποτε εργαζόμενο από τμήμα σε τμήμα ή από εγκατάσταση σε εγκατάσταση οπου-
δήποτε (στην ευρύτερη περιφέρεια της Αθήνας και του
Πειραιά) αναπτύσσει δραστηριότητα. Κατά τη μετάθεση
ο εργοδότης πρέπει να λαμβάνει υπ' όψιν τις οικογενειακές και λοιπές ατομικές ανάγκες και υποχρεώσεις του
μισθωτού. Η αμέσως παραπάνω μετακίνηση, μετάθεση,
απόσπαση ή τοποθέτηση διαρκεί όσο χρόνο κρίνει ο
εργοδότης και είναι υποχρεωτική για τον εργαζόμενο.
Οι προηγούμενες μεταβολές είναι δυνατόν να συνεπάγονται περικοπή τυχόν ειδικών αμοιβών ή επιδομάτων
που τελούν σε άμεση σχέση με τη θέση εργασίας που
κατέχει ο εργαζόμενος σε συνδυασμό με την ατομική
σύμβαση εργασίας του.
Άρθρο 14
Ανακοινώσεις της Ε.Ο.Ε.
α. Ανακοινώσεις ή εγκύκλιοι ή εντολές της Ε.Ο.Ε. προς
όλους ή προς τμήμα των εργαζομένων αναρτώνται
στους πίνακες ανακοινώσεων, στον ηλεκτρονικό κοινό
φάκελο (common folder) της Ε.Ο.Ε. ή στον εσωτερικό
ιστοχώρο (intranet) της Ε.Ο.Ε.
β. Ανακοινώσεις ή εγκύκλιοι ή εντολές της Ε.Ο.Ε. που
αναρτώνται στους πίνακες ανακοινώσεων ή στον ηλεκτρονικό κοινό φάκελο (common folder) της Ε.Ο.Ε. ή
στον εσωτερικό ιστοχώρο (intranet) της Ε.Ο.Ε. θεωρούνται ως ανακοινώσεις που απευθύνονται σε κάθε εργα-
ζόμενο. Εκεί παραμένουν για χρονικό διάστημα ενός (1)
μηνός. Οι εργαζόμενοι οφείλουν να συμμορφώνονται
προς το περιεχόμενο αυτών, διότι θεωρείται ότι έχουν
ως άνω λάβει γνώση αυτών.
γ. Δεν μπορεί να αντιταχθεί στον εργοδότη άγνοια των
εγκυκλίων και ανακοινώσεων που έχουν γνωστοποιηθεί
σύμφωνα με τα παραπάνω.
Άρθρο 15
Εφευρέσεις των εργαζομένων
Εφευρέσεις, νέες μέθοδοι, λογισμικό (software) και
γενικά επινοήσεις των εργαζομένων που έχουν σχέση
ή αναφέρονται στο πεδίο δράσης της Ε.Ο.Ε. θεωρούνται ότι έγιναν στα πλαίσια της απασχολήσεώς τους στην
Ε.Ο.Ε. και για λογαριασμό της και είναι ιδιοκτησία της.
Άρθρο 16
Υγιεινή των χώρων εργασίας
1. Η Ε.Ο.Ε. υποχρεούται να μεριμνά για τους όρους καθαριότητας και υγιεινής των γραφείων και των χώρων
εργασίας καθώς και των κοινοχρήστων γενικώς χώρων
(ιματιοφυλάκια, νιπτήρες, W.C. κ.λπ.).
2. Την ίδια υποχρέωση ως ανωτέρω έχουν και οι εργαζόμενοι.
3. Επίσης, οι εργαζόμενοι οφείλουν να διατηρούν καθαρά και σε καλή κατάσταση όλα τα ατομικά εργαλεία
ή ενδεχομένως είδη ιματισμού που τους χορηγεί η Ε.Ο.Ε.
για την εκτέλεση εργασίας, καθώς και τα χορηγηθέντα
είδη ατομικής προστασίας και ασφάλειας.
Άρθρο 17
Ασφάλεια των χώρων εργασίας
1. Ο εργοδότης υποχρεούται να λαμβάνει όλα τα ενδεικνυόμενα μέτρα για την ασφάλεια των χώρων εργασίας
γενικώς (κτιρίων, μηχανών, εγκαταστάσεων κ.λπ.).
2. Όλοι οι εργαζόμενοι οφείλουν να αναφέρουν χωρίς καθυστέρηση στον άμεσο προϊστάμενό τους και
στον τεχνικό ασφαλείας κάθε ανωμαλία ή βλάβη που
παρουσιάζεται στον τεχνικό εξοπλισμό, στα εργαλεία,
στις εγκαταστάσεις κ.λπ. και ο εργοδότης υποχρεούται
να φροντίσει για την άμεση διόρθωση αυτών.
3. Οι προϊστάμενοι τμημάτων οφείλουν να επιθεωρούν, πριν και μετά τη λήξη της εργασίας, την καταλλη-
λότητα και την ασφάλεια του εξοπλισμού, των εργαλείων,
εγκαταστάσεων και γενικά των χώρων εργασίας, αναφέροντας ιεραρχικώς κάθε, έστω και πιθανή, ανωμαλία.
4. Τα πρόσωπα της προηγούμενης παραγράφου οφείλουν να αναθέτουν στο προσωπικό που έχουν στη δι-
καιοδοσία τους εργασία ανάλογη με τις σωματικές και
πνευματικές ικανότητες, την πείρα και την ειδικότητα
καθενός, να επιβλέπουν την τήρηση των κανόνων ασφαλείας στους χώρους εργασίας, αναφέροντας ιεραρχικώς
κάθε απειθαρχούντα. Σε περίπτωση ατυχήματος υπεύθυνοι έναντι κάθε Αρχής και τρίτων τυγχάνουν οι ίδιοι,
εφόσον τους έχει ανατεθεί τέτοια ευθύνη και αρμοδιότητα με απόφαση της Ε.Ο.Ε. και πάντοτε τηρουμένων
των σχετικών διατάξεων, σε συσχετισμό με την έκθεση
αυτοψίας του αρμόδιου Τεχνικού Επιθεωρητή.
5. Όλοι οι εργαζόμενοι οφείλουν να συμμορφώνονται
πρόθυμα στις συμφωνημένες οδηγίες των τεχνικών
προϊσταμένων σχετικά με τις κείμενες διατάξεις «περί
υγιεινής και ασφάλειας των εργαζομένων στους χώρους
εργασίας».
6. Όλοι οι εργαζόμενοι οφείλουν να τηρούν σχολαστικά τους κανόνες υγιεινής και ασφαλείας που προβλέπει
ο Νόμος και τις σχετικές με τα θέματα αυτά εντολές της
Διεύθυνσης και των Προϊσταμένων τους. Να αποφεύγουν κάθε πράξη ή παράλειψη που θα μπορούσε να
θέσει σε κίνδυνο τη ζωή, την ακεραιότητα των ιδίων και
των συναδέλφων τους. Να μην επεμβαίνουν στον εξοπλισμό και στις εγκαταστάσεις εφ' όσον δεν είναι αρμόδιοι.
Να μην αποχωρούν από τη θέση τους για κανένα λόγο
σε ώρα που η παρουσία τους είναι απαραίτητη, αν δεν
προσέλθει υπεύθυνος αντικαταστάτης τους και να γνωρίζουν καλά ότι η παράβαση των ανωτέρω θεωρείται και
θα τιμωρείται σαν πειθαρχικό παράπτωμα.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
7. Όλοι οι εργαζόμενοι οφείλουν να τηρούν τα μέτρα
ατομικής προστασίας (ΜΑΠ) και προς τον σκοπό αυτό
έχουν λάβει πλήρη γνώση για τις σχετικές υποχρεώσεις
τους.
Άρθρο 18
Σήμανση χρόνου
Η Ε.Ο.Ε. έχει το δικαίωμα να εισάγει σύστημα σήμανσης του χρόνου προσέλευσης και αποχωρήσεως από
τον τόπο εργασίας. Η εν λόγω σήμανση είναι δυνατό να
γίνεται είτε με αποτύπωση της ώρας πάνω σε σχετική
καρτέλα από ειδικό γι’ αυτό τον σκοπό ωρολόγιο, είτε
με μαγνητική κάρτα, είτε με υπογραφή σχετικής κατάστασης, στην οποία αναγράφεται η ώρα προσέλευσης
και αποχωρήσεως, είτε, τέλος, με οποιονδήποτε άλλο
τρόπο θα έκρινε κατάλληλο η Ε.Ο.Ε.
Η παράλειψη της σήμανσης, όπου αυτή προβλέπεται, αποτελεί πειθαρχικό παράπτωμα και συνεπάγεται
την περικοπή τμήματος του ημερομισθίου ή μηνιαίου
μισθού του εργαζόμενου που αντιστοιχεί στο χρονικό
διάστημα κατά το οποίο δεν αποδεικνύεται η παρουσία
του στην εργασία.
Η με οποιονδήποτε τρόπο σήμανση του χρόνου προσέλευσης ή αποχώρησης άλλου εργαζόμενου από συνά-
δελφό του συνιστά βαρύ πειθαρχικό παράπτωμα.
Άρθρο 19
Υποχρεώσεις του Εργοδότη
Η Ε.Ο.Ε. έχει υποχρέωση να σέβεται και να προστατεύει
την προσωπικότητα και την αξιοπρέπεια κάθε εργαζόμενου. Ειδικότερα υποχρεούται:
1. Να τηρεί τις διατάξεις της εργατικής νομοθεσίας
και να εκπληρώνει όλες τις υποχρεώσεις της που προκύπτουν από τις ισχύουσες και δεσμευτικές για τον ερ-
γοδότη συλλογικές και ατομικές συμβάσεις εργασίας.
2. Να καταβάλλει τις αποδοχές των εργαζομένων τακτικά και στο κανονικό ύψος. Οι αποδοχές υπόκεινται
στις κρατήσεις που επιτρέπει ο νόμος, π.χ. κρατήσεις
για την κοινωνική ασφάλιση (ασφαλιστικές εισφορές),
κρατήσεις φόρου εισοδήματος και του αναλόγου χαρτοσήμου, κρατήσεις για τυχόν επιβληθέντα πρόστιμα,
κρατήσεις για αποκατάσταση ζημιών από δόλο (άρθρο
664 ΑΚ) κ.ο.κ.
3. Να ασκεί το διευθυντικό δικαίωμα κατά τρόπο σύμφωνο με το Νόμο, τη συλλογική και ατομική σύμβαση
εργασίας, την καλή πίστη και τα εύλογα συμφέροντα
της Ε.Ο.Ε.
4. Να διαρρυθμίζει τους χώρους εργασίας και διαμονής των εργαζομένων, τις εγκαταστάσεις, εξοπλισμό ή
εργαλεία κατά τέτοιο τρόπο, ώστε να προστατεύεται
η υγεία, η ζωή και η αξιοπρέπεια των εργαζομένων.
Η Ε.Ο.Ε. μπορεί να θέτει κανόνες ασφαλείας με Γενικό
Κανονισμό Ασφαλείας, με ειδικούς Κανονισμούς Ασφαλείας και Πυρασφαλείας, με ανακοινώσεις, με εγκυκλίους
και με οδηγίες. Οι κανόνες αυτοί γνωστοποιούνται στους
εργαζόμενους σύμφωνα με τις διατάξεις του παρόντος
Κανονισμού και πρέπει να εφαρμόζονται από αυτούς, μη
δικαιολογουμένης αγνοίας αυτών. Η μη τήρηση αυτών
αποτελεί πειθαρχικό παράπτωμα.
5. Να παρέχει τις κατάλληλες οδηγίες για την εκτέλεση
της εργασίας και γενικά να διευκολύνει την εκτέλεσή
της, λαμβάνοντας υπ’ όψη όσο είναι δυνατό τις ειδικές
συνθήκες κάθε εργαζόμενου και να μεριμνά γενικότερα
για την εκπαίδευση των εργαζομένων.
6. Να προστατεύει τον εργαζόμενο απέναντι των συναδέλφων του και απέναντι των τρίτων.
7. Να φροντίζει για την καλή συμπεριφορά του Διευθυντή ή των προϊσταμένων απέναντι στο προσωπικό
και για τη δημιουργία κλίματος ομαλής συνεργασίας και
ειρήνης.
8. Να δίνει κανονικά τις άδειες που δικαιούνται οι εργαζόμενοι, ικανοποιώντας όσο είναι δυνατό τα δικαιο-
λογημένα αιτήματά τους αναφορικά με τον χρόνο που
λαμβάνονται άδειες.
9. Να απαντά γραπτώς εντός τριάντα (30) ημερών σε
γραπτά παράπονα των εργαζομένων.
Άρθρο 20
Υποχρεώσεις των εργαζομένων
Οι εργαζόμενοι στην Ε.Ο.Ε. οφείλουν:
1. Να είναι ακριβείς όσον αφορά την τήρηση των
χρονικών ορίων της εργασίας τους. Ειδικότερα, να είναι
ακριβείς στην ώρα που προσέρχονται στην εργασία και
στην ώρα που αποχωρούν από αυτή καθώς και τακτικοί
στην παρουσία τους. Ακόμη και σε περίπτωση ολιγόωρης απουσίας υποχρεούνται να σημειώσουν την έξοδο
και είσοδο κατά την απουσία τους, η οποία θα συνοδεύεται και με έντυπη άδεια του αρμόδιου προϊσταμένου ή
διευθυντή. Επίσης, οφείλουν να καταβάλλουν τη μεγαλύτερη δυνατή επιμέλεια κατά την εκτέλεση της εργασίας
τους, συμμορφούμενοι στις νόμιμες και σύμφωνες με τη
σύμβαση εντολές των αμέσων προϊσταμένων τους και
της Διοίκησης της Ε.Ο.Ε. και αποφεύγοντας κάθε ενέργεια, σκόπιμη ή όχι, η οποία θα μπορούσε να συντελέ-
σει άμεσα ή έμμεσα στην παρακώλυση της εργασίας.
Οι εργαζόμενοι είναι υποχρεωμένοι να εκτελούν οποιαδήποτε καθήκοντα ή υπηρεσίες ανήκουν στο πλαίσιο
του είδους εργασίας, για την οποία έχουν προσληφθεί ή
είναι συναφείς προς την εργασία αυτή και οπωσδήποτε
είναι υποχρεωμένοι να συμμορφώνονται στις οδηγίες
και υποδείξεις που δίνει σε αυτούς ο προϊστάμενος είτε
προφορικά είτε με τη μορφή υπηρεσιακών σημειωμάτων, εγκυκλίων κ.ο.κ.
2. Να εκτελούν με ακρίβεια τις προφορικές και γραπτές εντολές των προϊσταμένων τους. Σε περίπτωση
που οι οδηγίες που τους δίνονται είναι, κατά την γνώμη
τους, αντίθετες με άλλες διατάξεις και γενικά οδηγίες
της Ε.Ο.Ε., έχουν δικαίωμα να αναφέρονται εγγράφως
στην ιεραρχία.
3. Να μην εγκαταλείπουν τις εργασίες τους και να μην
περιφέρονται άσκοπα σε άλλους χώρους εργασίας.
4. Να διαφυλάσσουν τις εγκαταστάσεις και τον εξοπλισμό, να κάνουν καλή χρήση των περιουσιακών στοι-
χείων της Ε.Ο.Ε., όπως π.χ. μηχανημάτων, υπολογιστών,
εργαλείων, επίπλων, αυτοκινήτων κ.λπ.
5. Να γνωρίζουν και να τηρούν τους κανόνες υγιεινής
και ασφάλειας που ορίζει ο νόμος καθώς επίσης και τις
οδηγίες και εντολές της Ε.Ο.Ε., οι οποίες δίδονται είτε
προφορικά είτε με έγγραφα που τοιχοκολλούνται στον
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
πίνακα ανακοινώσεων ή γνωστοποιούνται με οποιονδήποτε άλλο τρόπο και αφορούν την ασφάλεια, την υγεία
και την προστασία της σωματικής ακεραιότητας τόσο
των εργαζομένων όσο και των τρίτων που βρίσκονται
στις εγκαταστάσεις της Ε.Ο.Ε. Οι εργαζόμενοι οφείλουν
ιδίως να γνωρίζουν και να τηρούν αυστηρά τον Κανονισμό Πυρασφάλειας των χώρων της Ε.Ο.Ε. αφού γίνουν
ειδικά σεμινάρια στο προσωπικό πυρασφάλειας.
6. Καθήκον εχεμύθειας – Προστασία Πνευματικής Ιδιοκτησίας. Ο εργαζόμενος καθ’ όλη τη διάρκεια της εργα-
σιακής του σχέσης οφείλει να τηρεί το καθήκον εχεμύθειας για όποιες πληροφορίες σχετικά με την υπηρεσία
περιέρχονται σε γνώση του λόγω της απασχόλησής του
και να τηρεί επίσης τους κανόνες δεοντολογίας της Ε.Ο.Ε.
Το καθήκον αυτό αναφέρεται και στο ύψος των μισθών
και ημερομισθίων καθώς και σε κάθε άλλη πληροφορία
την οποία ο εργαζόμενος αποκτά στα πλαίσια της εκτέλεσης των καθηκόντων του. Επίσης, συμφωνείται ότι ο
εργαζόμενος δεν θα απασχολείται σε άλλο εργοδότη,
ούτε θα αναλαμβάνει άλλη εργασία χωρίς τη γραπτή
άδεια της Ε.Ο.Ε.. Ο εργαζόμενος δεν επιτρέπεται να ενεργεί ανταγωνιστικές πράξεις προς την Ε.Ο.Ε. (είτε συμ-
μετέχοντας σε ανταγωνιστική δραστηριότητα είτε ως
αυτοαπασχολούμενος ή εργαζόμενος ή συνεργαζόμενος
με άλλους) κατά τη διάρκεια της σύμβασης εργασίας του
αλλά και επί έξι (6) μήνες μετά τη λύση της σύμβασης
εργασίας του.
Απαγορεύεται επίσης η απασχόληση του προσωπικού
από τους ιεραρχικά ανώτερους σε εργασίες άσχετες με
την υπηρεσία, εφ’ όσον δεν εξυπηρετούνται τα συμφέροντα της Ε.Ο.Ε.
7. Οι εργαζόμενοι είναι υποχρεωμένοι να συμπεριφέρονται με ευγένεια και ευπρέπεια τόσο προς τους προ-
ϊσταμένους τους όσο και προς τους συναδέλφους τους
καθώς και προς τους μετά της Ε.Ο.Ε. συναλλασσομένους.
Ειδικότερα οι εργαζόμενοι δεν επιτρέπεται να διαπληκτίζονται με τους συναδέλφους τους ή τους προϊσταμέ-
νους τους ή τρίτους και γενικά πρέπει να αποφεύγουν
κάθε πράξη ή ενέργεια που προκαλεί ανωμαλία στην
τάξη της εργασίας και προσβάλλει την ευπρέπεια και το
κύρος της Ε.Ο.Ε. Οι εργαζόμενοι οφείλουν να σέβονται
την ιδιωτική ζωή και την πολιτιστική διαφοροποίηση
των συναδέλφων και γενικά συναλλασσομένων με την
Ε.Ο.Ε., αποφεύγοντας κάθε είδους διάκριση ή εκδήλωση
προτίμησης. Επίσης οι εργαζόμενοι οφείλουν να τηρούν
τον κανονισμό προστασίας των προσωπικών δεδομένων
που αποτελεί τμήμα του παρόντος κανονισμού.
8. Οι εργαζόμενοι στους χώρους των εγκαταστάσεων
είναι υποχρεωμένοι να ενημερώνουν άμεσα τον προϊστάμενό τους για τυχόν προβλήματα που παρουσιάζο-
νται στον εξοπλισμό ή στα μηχανήματα που χειρίζονται.
Βλάβες ή φθορές των μηχανημάτων ή άλλων περιουσιακών στοιχείων της Ε.Ο.Ε., οι οποίες οφείλονται σε δόλο
ή βαρεία αμέλεια εργαζομένων, αποτελούν σοβαρό πειθαρχικό παράπτωμα και οι υπαίτιοι εργαζόμενοι έχουν
υποχρέωση να αποκαταστήσουν τη ζημία της Ε.Ο.Ε.
Η αποκατάσταση μπορεί να γίνει και με παρακράτηση
της αξίας της από τις αποδοχές του εργαζόμενου, αν η
ζημία οφείλεται σε δόλο, σύμφωνα με το άρθρο 664 ΑΚ.
9. Οι εργαζόμενοι είναι υποχρεωμένοι να διατηρούν
ατομική καθαριότητα και να διατηρούν καθαρούς τους
χώρους εργασίας τους, να φροντίζουν τον εξοπλισμό
που χρησιμοποιούν και να διαμορφώνουν άνετα και
ευχάριστα τον χώρο εργασίας. Επίσης οφείλουν να συντελούν στη διατήρηση της γενικής καθαριότητας στους
τόπους εργασίας, καθώς επίσης σε νιπτήρες, ιματιοφυλάκια, αποχωρητήρια κ.λπ.
Οι εργαζόμενοι δεν επιτρέπεται να αναρτούν στις
εγκαταστάσεις της Ε.Ο.Ε. ανακοινώσεις ή άλλες παραστάσεις με οποιοδήποτε περιεχόμενο και οποιαδήποτε
αφορμή. Αντίθετα, επιτρέπεται η ανάρτηση ανακοινώσεων για θέματα που ενδιαφέρουν το προσωπικό στον
ειδικό πίνακα ανακοινώσεων. Η παράβαση των παραπάνω υποχρεώσεων συνιστά πειθαρχικό παράπτωμα.
10. Δεν επιτρέπεται το κάπνισμα στους χώρους εργασίας. Το κάπνισμα επιτρέπεται μόνο σε εξωτερικούς
χώρους των εγκαταστάσεων της Ε.Ο.Ε.
11. Οι εργαζόμενοι που συναλλάσσονται με τρίτους
(προμηθευτές, αθλητικές ομοσπονδίες, χορηγούς κλπ.)
δεν επιτρέπεται να παίρνουν απ΄αυτούς, άμεσα ή έμμεσα, κάθε μορφής δώρο ή αμοιβή ή άλλα ωφελήματα,
ανεξαρτήτως της αξίας τους.
12. Οι εργαζόμενοι οφείλουν να μην κοινολογούν στοιχεία της δραστηριότητας της Ε.Ο.Ε., τα οποία γνωρίζουν
λόγω της εργασίας τους και τα οποία θα μπορούσαν να
παραβλάψουν τα συμφέροντά της και οφείλουν να μη τα
χρησιμοποιούν ως στοιχεία διαπραγμάτευσης με στόχο
τη μισθολογική εξέλιξη ή την προαγωγή τους. Οι εργαζόμενοι αναλαμβάνουν την υποχρέωση να τηρούν κατά
τη διάρκεια της σύμβασης εργασίας τους αλλά και μετά
τη λήξη της την εμπιστευτικότητα των πληροφοριών,
επαγγελματικών μυστικών, σχεδίων και εν γένει στοιχείων που σχετίζονται με τις δραστηριότητες της Ε.Ο.Ε. και
τα οποία περιήλθαν σε γνώση τους από την απασχόλησή
τους στην Ε.Ο.Ε.
13. Δεν επιτρέπεται η χωρίς άδεια εξουσιοδοτημένων
εκπροσώπων της Ε.Ο.Ε. εξαγωγή από τις εγκαταστάσεις
της οποιουδήποτε αντικειμένου, υλικού, εγγράφου και
γενικά περιουσιακού στοιχείου της Ε.Ο.Ε.
14. Οι εργαζόμενοι δεν επιτρέπεται κατά τη διάρκεια
της εργασίας τους να κάνουν χρήση οινοπνευματωδών ποτών και να απασχολούνται ή να συμμετέχουν σε
κάθε είδους παιχνίδια, τυχερά ή μη, κατά τη διάρκεια
του ωραρίου ή και των διαλειμμάτων εργασίας. Επίσης,
απαγορεύεται η πρόσβαση σε ακατάλληλες ιστοσελίδες
(πορνογραφικές κ.α.), η χρήση εταιρικών και μη κινητών
τηλεφώνων, blackberries, και smart phones για αποστολή άσεμνων μηνυμάτων, καθώς και για όποια άλλη χρή-
ση πλην της λήψης τηλεφωνημάτων.
15. Οι εργαζόμενοι αναλαμβάνουν την υποχρέωση
κατά τη διάρκεια της σύμβασης εργασίας τους να μην
ασκούν για ίδιο λογαριασμό επιχείρηση ούτε να συμμετέχουν σε επιχείρηση τρίτου που έχει αντικείμενο
όμοιο ή παρεμφερές με το αντικείμενο της Ε.Ο.Ε. Ακόμα οι εργαζόμενοι αναλαμβάνουν την υποχρέωση να
ανακοινώνουν στην Ε.Ο.Ε. και να ζητούν από αυτήν την
προηγούμενη γραπτή άδειά της, προκειμένου να αναλάβουν παράλληλη επαγγελματική απασχόληση εκτός
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
Ε.Ο.Ε. Η χορήγηση της σχετικής αδείας εξαρτάται από το
εάν η παροχή της εργασίας σε τρίτο αντιτίθεται στα συμφέροντα της Ε.Ο.Ε. ή μπορεί να εμποδίζει την εκτέλεση
της εργασίας του εργαζόμενου στην Ε.Ο.Ε. ή να είναι εις
βάρος της απόδοσής του.
16. Σε περίπτωση ατυχήματος ή τραυματισμού, πρέπει
ο εργαζόμενος, έστω και αν είναι ασήμαντο το περιστατικό, να διακόψει την εργασία του και να αναφέρει το
περιστατικό στον προϊστάμενό του. Στη συνέχεια πρέπει
ο εργαζόμενος να ζητήσει αμέσως να του παρασχεθούν
οι πρώτες βοήθειες και από κει, αν κριθεί αναγκαίο, να
μεταφερθεί όπου πρέπει για ιατρική περίθαλψη. Αν ο εργαζόμενος δεν ενεργήσει σύμφωνα με τις προηγούμενες
διατάξεις, καίτοι αυτό ήταν δυνατό, τότε αναλαμβάνει
την ευθύνη για τον κίνδυνο που πιθανόν να διατρέξει
η υγεία του. Κάθε εργαζόμενος έχει την υποχρέωση να
αναφέρει αμέσως στον προϊστάμενό του οποιοδήποτε
ατύχημα συμβεί στον ίδιο ή σε συνάδελφό του κατά την
ώρα της εργασίας.
17. Οι εργαζόμενοι οφείλουν να εκτελούν ευσυνείδητα
την εργασία τους αποφεύγοντας συμπεριφορές που τους
αποσπούν από το έργο τους όπως π.χ. η υπερβολική
αποστολή προσωπικών μηνυμάτων ηλεκτρονικού ταχυδρομείου, τα συχνά και μακράς διάρκειας προσωπικά
τηλεφωνήματα, η περιήγηση στο διαδίκτυο, η συχνή
κατανάλωση γευμάτων εκτός διαλείμματος κ.λπ.
Επίσης, οι εργαζόμενοι οφείλουν να ακολουθούν τις
διαδικασίες και πολιτικές της Ε.Ο.Ε χρησιμοποιώντας με
τον προτεινόμενο από τους προϊσταμένους τους τρόπο
τα συστήματα πληροφορικής της Ε.Ο.Ε..
Ο Η/Υ που χορηγεί τυχόν η Ε.Ο.Ε. στον εργαζόμενο για
να εκτελεί την εργασία του καθώς και όλα τα δεδομένα
που είναι αποθηκευμένα στον Η/Υ αυτό ή στους λοιπούς
Η/Υ της Ε.Ο.Ε. καθώς και όλες οι επικοινωνίες, πληροφορίες και ανακοινώσεις που διαβιβάζονται ή λαμβάνονται
με τη χρήση των Η/Υ αυτών αποτελούν ιδιοκτησία της
Ε.Ο.Ε. Η χρήση του Η/Υ από τον εργαζόμενο για προσωπική αλληλογραφία, επικοινωνία ή έρευνα ή για αποθή-
κευση ιδιωτικών θεμάτων, πληροφοριών, φωτογραφιών
κ.λπ. πρέπει να αποφεύγεται. Η Ε.Ο.Ε. έχει το δικαίωμα να
ελέγχει την τήρηση των παραπάνω όρων από το προσωπικό της. Επίσης, η Ε.Ο.Ε. διατηρεί το δικαίωμα άμεσης
πρόσβασης στους φακέλους και στα δεδομένα που περιέχονται στη μνήμη του Η/Υ κάθε εργαζόμενου, στον
διακομιστή (server) και στο δίκτυο της Ε.Ο.Ε.
18. Οι εργαζόμενοι οφείλουν να προσέρχονται στην
εργασία τους ενδεδυμένοι ευπρεπώς και σε αρμονία με
το εργασιακό τους περιβάλλον. Να τηρούν τους τυχόν
ισχύοντες κανόνες ενδυμασίας κατά την παροχή της
εργασίας και να φορούν πάντοτε κατά τη διάρκεια της
εργασίας τους κάθε μέσο ατομικής προστασίας, στολές
κ.λπ., που τους παρέχει η Ε.Ο.Ε. και είναι κατάλληλο για
την εργασία που εκτελούν.
Σε περίπτωση που η Ε.Ο.Ε. αποφασίσει ότι το σύνολο
ή μέρος του προσωπικού θα φέρει στολή εργασίας, οι
εργαζόμενοι υποχρεούνται να φέρουν καθ’ όλη τη διάρκεια της εκτέλεσης της εργασίας του τη στολή αυτή, που
καθορίζεται με απόφαση της Ε.Ο.Ε. και ποικίλλει ανάλογα με την ειδικότητα κάθε εργαζόμενου. Το προσωπικό
υποχρεούται να διατηρεί τη στολή απολύτως καθαρή
και σε αρίστη κατάσταση, χωρίς προσθήκες, αλλαγές
και οποιεσδήποτε αλλοιώσεις. Επίσης, κάθε εργαζόμενος
έχει την υποχρέωση να φέρει κατά τη διάρκεια της εργασίας του ανηρτημένη στη στολή του ή στα ενδύματά του
την υπηρεσιακή ταυτότητα που θα του προμηθεύσει η
Ε.Ο.Ε., αν ληφθεί σχετική απόφαση από την Ε.Ο.Ε.
19. Οι εργαζόμενοι υποχρεούνται να συμμετέχουν
ενεργά ως εκπαιδευόμενοι ή εκπαιδευτές σε εκπαιδευτικά προγράμματα που θα οργανώνει ή θα υποδεικνύει
η Ε.Ο.Ε. για την επαγγελματική ή ατομική τους πρόοδο
ή και για την καλύτερη και αποδοτικότερη λειτουργία
και οργάνωση της Ε.Ο.Ε. σε οποιαδήποτε ημέρα, ώρα ή
τόπο απαιτείται, τηρουμένων και εφαρμοζομένων των
κειμένων εκάστοτε διατάξεων.
20. Οι εργαζόμενοι υποχρεούνται να αναφέρονται
μόνο ιεραρχικά για κάθε ζήτημα που τους απασχολεί
ή προκύπτει κατά τη διάρκεια της εργασίας τους. Αν
ενεργήσουν διαφορετικά, διαπράττουν πειθαρχικό παράπτωμα.
21. Οι εργαζόμενοι οφείλουν να μεριμνούν, ώστε να
λαμβάνουν γνώση των εντολών και οδηγιών της Ε.Ο.Ε.,
που είναι ανηρτημένες στον πίνακα ανακοινώσεων ή
στον ιστοχώρο της Ε.Ο.Ε.
22. Οι προϊστάμενοι οφείλουν να μεριμνούν, ώστε οι
εργαζόμενοι να λαμβάνουν γνώση κάθε ισχύουσας και
εκάστοτε εκδιδόμενης γενικής ή ειδικής εντολής, εγκυκλίου, υπηρεσιακού σημειώματος ή οδηγίας που τους
αφορά προσωπικά ή που αφορά το τμήμα στο οποίο εργάζονται. Επίσης, οφείλουν να επιτηρούν και να ελέγχουν
αν οι εντολές αυτές, οδηγίες ή εγκύκλιοι εφαρμόζονται
από το προσωπικό.
23. Η απόδοση και η συνολική εικόνα που παρέχει κάθε
εργαζόμενος, αξιολογείται σε ετήσια βάση σύμφωνα με
τους κανονισμούς και τις διαδικασίες της Ε.Ο.Ε.
24. Οι εργαζόμενοι οφείλουν να τηρούν τους κανόνες
του Κώδικα Αποδεκτής Επαγγελματικής Συμπεριφοράς,
Δεοντολογίας και καλής συμπεριφοράς που θα εκπονήσει η Ε.Ο.Ε. και οι οποίοι θα είναι ανηρτημένοι στον
ηλεκτρονικό κοινό φάκελο (common folder) της Ε.Ο.Ε.
ή στον εσωτερικό ιστοχώρο (intranet) της.
25. Οι εργαζόμενοι δεν επιτρέπεται να δίνουν πληροφορίες, να κάνουν δηλώσεις ή συνεντεύξεις στον τύπο
(γραπτό ή ηλεκτρονικό) χωρίς την προηγούμενη γραπτή
άδεια της Ε.Ο.Ε. ή να αναρτούν στα μέσα κοινωνικής δικτύωσης κείμενα, σχόλια, φωτογραφίες ή άλλο υλικό,
που μπορεί να θίξουν το κύρος της Ε.Ο.Ε.
26. Στα πλαίσια της εργασίας του ο κάθε εργαζόμενος καλούμενος ως «Αποδέκτης» για τους σκοπούς του
παρόντος όρου, δύναται να λάβει πληροφορίες από
την Ε.Ο.Ε., οι οποίες μεταξύ άλλων -όχι περιοριστικάανάγονται στην οργάνωση, την οικονομική υπόσταση,
την πορεία των εργασιών, τις καταστάσεις εργασιών ή
σχεδίων, τις πηγές προμήθειας, το προγραμματισμό εργασιών κ.λπ. Τέτοιου είδους πληροφορίες θα θεωρού-
νται εμπιστευτικές και ιδιόκτητες, χωρίς απαραίτητα να
φέρουν την ένδειξη «εμπιστευτικό», εκτός εάν ορισθούν
ως μη εμπιστευτικές τη στιγμή της γνωστοποίησης τους,
ανεξαρτήτως της μορφής τους, συμπεριλαμβανομένης,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
όχι περιοριστικά, της προφορικής ή έντυπης μορφής ή
ηλεκτρονικών δεδομένων. Ο Αποδέκτης αναλαμβάνει
την υποχρέωση και συμφωνεί ότι υποχρεούται καθ’ όλη
τη διάρκεια της παρούσα σύμβασης:
α) Να μην αποκαλύψει ή επιτρέψει την αποκάλυψη
οποιασδήποτε ή και όλων των «Εμπιστευτικών Πληροφοριών» και να μην χρησιμοποιεί, δημοσιεύει, διοχετεύει
ή με οποιονδήποτε άλλο τρόπο ανακοινώνει σε τρίτους,
άμεσα ή έμμεσα, εν όλω ή εν μέρει για οποιονδήποτε
λόγο (με σκοπό ανταγωνισμού ή όχι), σε οποιαδήποτε
χρονική στιγμή, οποιεσδήποτε από τις ανωτέρω «Εμπιστευτικές Πληροφορίες» περιήλθαν σε γνώση του στα
πλαίσια της εργασίας του και να τις κρατήσει απόλυτα
μυστικές και εμπιστευτικές.
β) Να μην δημιουργήσει αντίγραφα ή αντίτυπα, δια
χειρός ή με όποιο μηχανικό μέσο, οποιασδήποτε εκ των
«Εμπιστευτικών Πληροφοριών».
γ) Να κάνει χρήση των «Εμπιστευτικών Πληροφοριών»
αποκλειστικά και μόνο για τους σκοπούς της Ε.Ο.Ε. και
να μην κάνει χρήση ή να αποπειραθεί να κάνει χρήση
για δικό του όφελος ή όφελος τρίτου.
δ) Οι «Εμπιστευτικές Πληροφορίες» παραμένουν στην
αποκλειστική ιδιοκτησία της Ε.Ο.Ε. και καμία άδεια ή μεταβίβαση δικαιωμάτων δεν χορηγείται ή συνάγεται από
την αποκάλυψη αυτών στον Αποδέκτη για τους σκοπούς
της παρούσας.
Παρά τυχόν αντίθετες προβλέψεις που περιέχονται
στη παρούσα, οι πληροφορίες που αποκαλύπτονται από
την Ε.Ο.Ε. προς τον Αποδέκτη και οι οποίες σχετίζονται
με την Έρευνα δεν θα είναι, ή θα παύουν να είναι «Εμπιστευτικές Πληροφορίες» στην περίπτωση και στο βαθμό
που οι πληροφορίες αυτές: (α) ήταν, όπως αποδεικνύεται
εγγράφως, δημόσιες κατά τη στιγμή που γνωστοποιήθηκαν ή έγιναν δημόσιες μετά την γνωστοποίηση τους χω-
ρίς κάποια ευθύνη ή παραβίαση των όρων της παρούσας
εκ μέρους του Αποδέκτη, (β) γνωστοποιήθηκαν, όπως
αποδεικνύεται εγγράφως, στον Αποδέκτη ως μη εμπιστευτικές κατά τη χρονική στιγμή της γνωστοποίησής
τους, (γ) γνωστοποιήθηκαν στον Αποδέκτη νόμιμα, όπως
αποδεικνύεται εγγράφως, σε μη εμπιστευτική βάση από
άλλη πηγή εκτός της Ε.Ο.Ε. χωρίς παραβίαση της παρούσας συμφωνίας από τον Αποδέκτη και εφόσον στην γνω-
στοποιούσα πηγή δεν απαγορευόταν η γνωστοποίηση
των πληροφοριών προς τον Αποδέκτη εκ συμβατικής
ή νομικής υποχρέωσης ή υποχρέωση εχεμύθειας, (δ)
η γνωστοποίηση των «Εμπιστευτικών Πληροφοριών»
απαιτείται εκ του νόμου και έχει απαιτηθεί προσηκόντως.
Σχετικά με τέτοιου είδους «Εμπιστευτικές Πληροφορίες» που θεωρούνται από τον Αποδέκτη ότι αυτές
εμπίπτουν στο πεδίο εφαρμογής των εξαιρέσεων που
αναφέρονται ανωτέρω, ο Αποδέκτης έχει την υποχρέωση όταν αντιληφθεί μια τέτοια εξαίρεση, να ενημερώσει
άμεσα την Ε.Ο.Ε.
Η υποχρέωση εχεμύθειας του Αποδέκτη εκτείνεται
τόσο κατά τη διάρκεια ισχύος της εργασίας του στην
Ε.Ο.Ε. όσο και για δέκα (10) έτη μετά την για οποιοδήποτε
λόγο λύση ή λήξη αυτής, ανεξαρτήτως της θέσης ή/και
ειδικότητας στην οποία απασχολούταν.
Άρθρο 21
Προστασία Προσωπικών Δεδομένων
Η Ε.Ο.Ε. συλλέγει και επεξεργάζεται προσωπικά δεδομένα των εργαζομένων με σκοπό την εκτέλεση των
συμβάσεων εργασίας. Συγκεκριμένα η ΕΟΕ συλλέγει,
επεξεργάζεται και αποθηκεύει για το χρονικό διάστημα
ισχύος κάθε σύμβασης και ακόμη δέκα ετών μετά την
καθ' οιονδήποτε τρόπο λύση της (εκτός εάν άλλως επιτρέπεται ή επιβάλλεται από την εκάστοτε κείμενη νομο-
θεσία) τα δεδομένα προσωπικού χαρακτήρα (ΔΠΧ), που
είναι αναγκαία για την εκτέλεση της σύμβασης εργασίας
και στη συνέχεια προβαίνει σε οριστική διαγραφή τους
από τα αρχεία.
Ο εργαζόμενος μπορεί να ασκήσει κατά περίπτωση
το δικαίωμα ενημέρωσης, πρόσβασης, διόρθωσης, εναντίωσης και διαγραφής των ΔΠΧ, στις περιπτώσεις που
επιτρέπεται από την κείμενη νομοθεσία και το δικαίωμα
φορητότητας αυτών προς μεταφορά σε άλλο Υπεύθυνο
ή Εκτελούντα Επεξεργασία απευθυνόμενος στον Υπεύθυνο Προσωπικού της ΕΟΕ. Σε περίπτωση άσκησης ενός
εκ των ανωτέρω αναφερόμενων δικαιωμάτων του η ΕΟΕ
θα λάβει κάθε δυνατό μέτρο για την ικανοποίηση του
αιτήματος εντός της προθεσμίας και σύμφωνα με τις
προϋποθέσεις που προβλέπονται στο Νόμο, δυνάμενος
κατά τα λοιπά να απευθυνθεί για οποιοδήποτε σχετικό
ζήτημα στην Αρχή Προστασίας Δεδομένων Προσωπικού
Χαρακτήρα.
Ο εργαζόμενος δεσμεύεται να διαφυλάττει και να προστατεύει την ασφάλεια, την ακεραιότητα, την διαθεσιμό-
τητα, την εμπιστευτικότητα και τον απόρρητο χαρακτήρα των προσωπικών δεδομένων, τα οποία περιέρχονται
σε γνώση του στα πλαίσια της άσκησης των καθηκόντων
του ή επ’ ευκαιρία αυτής ή/και στα οποία έχει πρόσβαση
ή/και των οποίων προβαίνει σε επεξεργασία, καθ’ όλη τη
διάρκεια ισχύος της κύριας σύμβασης με την ΕΟΕ αλλά
και μετά τη λήξη αυτής για οποιονδήποτε λόγο. Συγκεκριμένα ο εργαζόμενος δεσμεύεται:
Να τηρεί τον εμπιστευτικό χαρακτήρα των προσωπικών δεδομένων τα οποία περιέρχονται σε γνώση του
και τα οποία επεξεργάζεται στα πλαίσια της άσκησης
των καθηκόντων του ή επ’ ευκαιρία αυτής και να μην
προβαίνει σε κοινοποίηση, διαβίβαση ή καθ’ οιονδήποτε άλλον τρόπο αποκάλυψη αυτών σε τρίτους, παρά
μόνον εφόσον αυτό καθίσταται απολύτως απαραίτητο στα πλαίσια της άσκησης των καθηκόντων του και
για λόγους διεκπεραίωσης της εργασίας που του έχει
ανατεθεί ή απαιτείται από διάταξη νόμου. Ως «τρίτος»
νοείται κάθε φυσικό ή νομικό πρόσωπο, περιλαμβανομένων –ενδεικτικά και όχι περιοριστικά- των υπολοίπων
μελών του προσωπικού, των εξωτερικών συνεργατών
και προμηθευτών της ΕΟΕ και γενικά των φορέων που
συναλλάσσονται με την Ε.Ο.Ε. καθώς και προσώπων του
οικογενειακού, φιλικού και κοινωνικού περιβάλλοντος
του εργαζόμενου.
Να διαχειρίζεται τα προσωπικά δεδομένα τηρώντας τις
εντολές του Υπεύθυνου Προστασίας Δεδομένων (Data
Protection Officer) ή/και του Προϊσταμένου του και λαμβάνοντας τα τεχνικά και οργανωτικά μέτρα ασφαλείας
των προσωπικών δεδομένων, τα οποία του υποδεικνύει
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
η ΕΟΕ, όπως αυτά περιγράφονται στην Εσωτερική Πολιτική Προστασίας Προσωπικών Δεδομένων της, της
οποίας έχει λάβει γνώση και στην τήρηση της οποίας
υποχρεούται.
Να μην χρησιμοποιεί χωρίς γραπτή έγκριση της ΕΟΕ
για προσωπικό του όφελος ή σκοπούς ή για όφελος ή
σκοπούς τρίτου, προσωπικά δεδομένα που κατέχει και
διαχειρίζεται.
Να μην προβαίνει σε αθέμιτη ή μη εξουσιοδοτημένη
πρόσβαση, επέμβαση, συλλογή, καταχώριση, οργάνωση, διάρθρωση, αποθήκευση, προσαρμογή ή μεταβολή,
ανάκτηση, χρήση, διάδοση και κάθε άλλης μορφής διάθεση, συσχετισμό, συνδυασμό, περιορισμό, διαγραφή ή
η καταστροφή δεδομένων προσωπικού χαρακτήρα που
αποτελούν αντικείμενο επεξεργασίας ή και περιλαμβάνονται σε ηλεκτρονικό ή φυσικό αρχείο της ΕΟΕ.
Να ενημερώνει εγκαίρως, και το αργότερο εντός δώδεκα ωρών τον Προϊστάμενό του και τον Υπεύθυνο Προ-
στασίας Δεδομένων (Data Protection Officer) της ΕΟΕ
για οποιαδήποτε παραβίαση προσωπικών δεδομένων
υποπέσει στην αντίληψή του καθώς και για οποιαδήποτε
παραβίαση της ασφάλειας του φυσικού ή/και του ηλεκτρονικού αρχείου των προσωπικών δεδομένων εν γένει,
η οποία συνεπάγεται ή μπορεί να οδηγήσει σε τυχαία ή
παράνομη καταστροφή, απώλεια, μεταβολή, άνευ αδείας
κοινολόγηση ή πρόσβαση στα αρχεία της Εργοδότριας.
Και τέλος να τηρεί τις διατάξεις της ελληνικής και ενωσιακής νομοθεσίας για την επεξεργασία των προσωπι-
κών δεδομένων καθώς και τους όρους και τις προβλέψεις
των Κανονισμών και Πολιτικών της Ε.Ο.Ε. για το θέμα
αυτό.
Άρθρο 22
Πειθαρχικές διατάξεις
1. Πειθαρχικό παράπτωμα αποτελεί κάθε υπαίτια
πράξη ή παράλειψη, η οποία αντιβαίνει στις νόμιμες
και συμβατικές υποχρεώσεις και αποτελεί παράβαση
του προκείμενου Κανονισμού ή παράβαση υπηρεσιακού
καθήκοντος ή αντίκειται στην υπηρεσιακή τάξη ή είναι
επιζήμια στα υλικά ή ηθικά συμφέροντα της Ε.Ο.Ε.
2. Το υπηρεσιακό καθήκον των εργαζομένων και οι
υποχρεώσεις που απορρέουν από αυτό, προσδιορίζονται από:
α) τις διατάξεις της κείμενης νομοθεσίας,
β) την ατομική ή συλλογική σύμβαση εργασίας τους,
γ) τους κανόνες ασφαλείας που έχουν θεσπισθεί με τον
τρόπο που προβλέπει αυτός ο Κανονισμός
δ) τις διατάξεις του παρόντος εσωτερικού Κανονισμού
και τέλος
ε) τις εκάστοτε εγκυκλίους, ανακοινώσεις και εντολές
της Ε.Ο.Ε. ή των προϊσταμένων ή των αρμοδίων Αρχών.
Κάθε πειθαρχικό παράπτωμα τιμωρείται ανάλογα με
τη σοβαρότητά του, σύμφωνα με τις διατάξεις του παρόντος Κανονισμού.
Άρθρο 23
Πειθαρχικά αδικήματα (Ειδικότερα)
α. Η παράβαση κάθε διάταξης του προκείμενου Κανονισμού, καθώς επίσης και κάθε διάταξης Νόμου, συλ-
λογικής σύμβασης, διαιτητικής απόφασης, υπουργικής
απόφασης ή κάθε υποχρέωσης που έχει αναλάβει ο εργαζόμενος με ατομική σύμβαση εργασίας ή που προκύ-
πτει γι’ αυτόν από γενική ή ειδική οδηγία ή εντολή της
Ε.Ο.Ε. αποτελεί πειθαρχικό αδίκημα.
β. Ελαφρά πειθαρχικά αδικήματα αποτελούν μεταξύ
άλλων: η αμέλεια στην εκτέλεση καθηκόντων, η παράλειψη εκτέλεσης υπηρεσίας από συγγνωστή αμέλεια,
η μικρής διάρκειας εγκατάλειψη θέσης κατά την ώρα
της εργασίας, απλές παραβάσεις του Κανονισμού που
δεν έχουν συνέπειες για τα συμφέροντα της Ε.Ο.Ε. και
οφείλονται σε αμέλεια, απλά πειθαρχικά παραπτώματα,
καθυστέρηση στην ανάληψη υπηρεσίας ή αντίστοιχη
πρόωρη αποχώρηση από τη θέση, όπως και κάθε ανάλογης βαρύτητας αδίκημα.
γ. Σοβαρά πειθαρχικά αδικήματα αποτελούν μεταξύ
άλλων: Κάθε πειθαρχικό παράπτωμα, έστω και ελαφρύ,
που επαναλαμβάνεται κατά σύστημα από τον εργαζόμενο, παράβαση του καθήκοντος εχεμύθειας και της
υποχρέωσης πίστης προς την Ε.Ο.Ε., παράβαση των
μέτρων ασφαλείας και υγιεινής που οφείλεται σε δόλο
ή βαρειά αμέλεια, αυθαίρετη εγκατάλειψη της θέσης ή
διακοπή της εργασίας ή μη προσέλευση στην εργασία
που οφείλεται σε δόλο, ύπνος ή μέθη κατά τη διάρκεια
της εργασίας, εξύβριση ή χειροδικία, αυθάδεια ή απρεπής εν γένει συμπεριφορά σε βάρος συναδέλφων, η εν
γνώσει υποβολή ψευδούς δήλωσης προς την Ε.Ο.Ε., η
νόθευση εγγράφων, η συνειδητή χρήση νοθευμένων
εγγράφων, η ψευδής αναγγελία σχετικά με ασθένεια
ή σπουδαίο κώλυμα, η παρεμπόδιση ή παρενόχληση
εργαζομένων κατά την εκτέλεση της εργασίας τους, η
κατάληψη των χώρων εργασίας, η προσβολή της φήμης ή του ονόματος της Ε.Ο.Ε. με τη διάδοση ψευδών
ειδήσεων, η κατάχρηση εξουσίας που έχει εμπιστευθεί
η Ε.Ο.Ε. στον εργαζόμενο, η άρνηση εκτέλεσης γενικής
ή ειδικής οδηγίας ή εντολής των προϊσταμένων, η αποδοχή αθέμιτων φιλοδωρημάτων ή δώρων από τρίτους,
η σήμανση του χρόνου εργασίας για λογαριασμό άλλου συναδέλφου, η ανέντιμη/αθέμιτη δραστηριότητα
που προκαλεί πραγματική ή δυνητική οικονομική ζημία
στην Ε.Ο.Ε./ εργαζόμενους/εργολάβους ή πάσης φύσεως
συναλλασσόμενους συμπεριλαμβανομένης της κλοπής
χρημάτων ή περιουσιακών στοιχείων, η εξαγωγή εγγράφων, εργαλείων, εμπορευμάτων ή υλικών ιδιοκτησίας της
Ε.Ο.Ε./άλλων εργαζομένων ή συναλλασόμενων με την
Ε.Ο.Ε., βλάβη, φθορά ή αφαίρεση περιουσιακών στοιχείων της Ε.Ο.Ε. που οφείλεται σε δόλο ή βαρειά αμέλεια,
πρόκληση ατυχήματος σε άλλο πρόσωπο από δόλο
ή βαρειά αμέλεια, εκτέλεση αλλότριας εργασίας στην
Ε.Ο.Ε., η ανταγωνιστική δραστηριότητα προς την Ε.Ο.Ε.,
αποσιώπηση άσκησης ετέρου επαγγέλματος ή εν γένει
συμμετοχής σε έργα ξένα προς την Ε.Ο.Ε., η αποδοχή
οποιασδήποτε υλικής ευνοίας υπέρ εαυτού ή οικείου
του προερχομένης από πρόσωπα των οποίων υποθέσεις
διαχειρίζεται αμέσως ή εμμέσως η Ε.Ο.Ε ή πρόσωπα με
τα οποία συναλλάσσεται η Ε.Ο.Ε., η πρόσβαση σε ακατάλληλες ιστοσελίδες (με πορνογραφικό υλικό κ.α.) η
χρήση εταιρικών και μη κινητών τηλεφώνων για αποΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
στολή άσεμνων μηνυμάτων και για όποια άλλη χρήση
πλην της λήψης τηλεφωνημάτων, καθώς και όσα άλλα
αδικήματα είναι ανάλογης βαρύτητας ή χαρακτηρίζονται
από άλλες διατάξεις του Κανονισμού αυτού ως σοβαρά
πειθαρχικά αδικήματα.
δ. Ειδικότερα, παραβιάζεται η υποχρέωση πίστης όταν
διευθυντής, προϊστάμενος, υπάλληλος ή οιοσδήποτε
συνεργάτης της Ε.Ο.Ε. προβαίνει σε ενέργειες αντίθετες προς τα συμφέροντα της χρησιμοποιώντας τη θέση
εμπιστοσύνης του στην Ε.Ο.Ε., προκειμένου να καρπωθεί
ίδιον όφελος για τον εαυτό του ή για κάποιον τρίτο.
ε. Αδικήματα που δεν έχουν ειδικά προβλεφθεί στον
παρόντα Κανονισμό κατατάσσονται σε μία από τις παραπάνω κατηγορίες αδικημάτων, με την οποία είναι πε-
ρισσότερο συγγενή ή ανάλογα.
Άρθρο 24
Πειθαρχικές ποινές
1. Οι πειθαρχικές ποινές είναι οι εξής:
α) Παρατήρηση (γραπτή ή προφορική)
β) Επίπληξη γραπτή
γ) Υποχρεωτική αποχή από την εργασία (προσωρινή
αργία) για είκοσι (20) το πολύ ημέρες ανά ημερολογιακό
έτος
δ) Πρόστιμο μέχρι το ¼ του 1/25 του μηνιαίου μισθού,
όσων αμείβονται με μηνιαίο μισθό ή το ¼ του ημερομισθίου, για κάθε παράπτωμα
Εάν η παράβαση συνιστά ποινικό αδίκημα, η Ε.Ο.Ε.
είναι ελεύθερη να υποβάλλει στο Εισαγγελέα έγκληση
ή μηνυτήρια αναφορά κατά του παραβάτη, ανεξάρτητα
από την επιβολή πειθαρχικής ποινής.
Κανείς δεν τιμωρείται χωρίς προηγουμένως να απολογηθεί για το παράπτωμα που του αποδίδεται. Ο ελεγ-
χόμενος πειθαρχικά έχει προθεσμία 4 ημερών για να
ετοιμάσει την απολογία του. Η κλήση προς απολογία
πρέπει να είναι γραπτή, εκτός αν πρόκειται για ελαφρύ
παράπτωμα που τιμωρείται με παρατήρηση ή επίπληξη,
οπότε και η απολογία είναι προφορική. Εφ' όσον ο εργαζόμενος αρνηθεί να την παραλάβει, η κλήση επιδίδεται
με οποιονδήποτε τρόπο αρκεί να αποδεικνύεται η παραλαβή της από τον εργαζόμενο. Η άρνηση απολογίας
ή η εκπρόθεσμη υποβολή της δεν εμποδίζει την πρόοδο
της πειθαρχικής διαδικασίας και την έκδοση της απόφασης, εφ’ όσον ο πειθαρχικά διωκόμενος έχει κληθεί
σε απολογία.
2. Οι πειθαρχικές ποινές που επιβάλλονται είναι : α) το
πρόστιμο και η προσωρινή αργία από τριμελές Πειθαρχικό Συμβούλιο, το οποίο συγκροτείται από τον Ανα-
πληρωτή Γενικό Γραμματέα της Ε.Ο.Ε., από ένα εξουσιοδοτημένο εκπρόσωπο της Ολομέλειας της Ε.Ο.Ε. ή τον
αναπληρωτή του και από ένα εκπρόσωπο του επιχειρησιακού σωματείου και, μη υπάρχοντος επιχειρησιακού
σωματείου, από ένα εκπρόσωπο του συμβουλίου των
εργαζομένων της Ε.Ο.Ε, β) η προφορική και έγγραφη
παρατήρηση και η έγγραφη επίπληξη από τον Γενικό
Γραμματέα της Ε.Ο.Ε.
3. Η επιβολή της ποινής γνωστοποιείται με έγγραφο
προς τον πειθαρχικό παραβάτη, ο οποίος βεβαιώνει ότι
παρέλαβε το σχετικό έγγραφο.
4. Επίπληξη και παρατήρηση επιβάλλονται για ελαφρά
πειθαρχικά παραπτώματα, όπως αμέλεια στην εκτέλεση
των καθηκόντων, οκνηρία, απλές παραβάσεις του Κανονισμού που δεν επηρεάζουν τα συμφέροντα της Ε.Ο.Ε.,
καθώς και για κάθε ανάλογο παράπτωμα.
5. Πρόστιμο και υποχρεωτική αργία μέχρι 20 ημέρες
για κάθε ημερολογιακό έτος επιβάλλονται για σοβαρά
πειθαρχικά παραπτώματα. Για την επιβολή υποχρεωτικής αργίας ή της υποχρεωτικής αποχής από την εργασία
απαιτείται και το στοιχείο της υποτροπής.
Άρθρο 25
Πειθαρχική απόφαση
α. Το αρμόδιο όργανο επιβάλλει ποινή ανάλογη με
τη βαρύτητα του αδικήματος, τις περιστάσεις υπό τις
οποίες ετελέσθη και την προσωπικότητα του παραβάτη.
Η πειθαρχική δίωξη μπορεί να επεκταθεί και σε άλλα
αδικήματα, για τα οποία προέκυψαν στοιχεία κατά την
πορεία της πειθαρχικής διαδικασίας. Και στην περίπτωση
αυτή καλείται ο διωκόμενος σε απολογία. Η προθεσμία
προς απολογία είναι στην περίπτωση αυτή 48 ωρών.
β. Η απόφαση του πειθαρχικού οργάνου γνωστοποιείται με έγγραφο που επιδίδεται στον εργαζόμενο από
τον προϊστάμενό του.
γ. Τα πρόστιμα κατατίθενται, όπως προβλέπει ο Νόμος.
δ. Τα πειθαρχικά παραπτώματα παραγράφονται μετά
την παρέλευση δύο (2) ετών από την ημέρα κατά την
οποία διαπράχθηκαν ή, εφ’ όσον παρήλθαν δώδεκα (12)
μήνες από την ημέρα κατά την οποία περιήλθε σε γνώση της υπηρεσίας η διάπραξή τους. Παραγεγραμμένα
πειθαρχικά παραπτώματα λαμβάνονται υπ’ όψη ως επιβαρυντική περίσταση κατά την επιμέτρηση της ποινής
άλλου πειθαρχικού παραπτώματος.
ε. Κατά της απόφασης που επιβάλλει την πειθαρχική
ποινή της προσωρινής αργίας (υποχρεωτικής αποχής
από την εργασία) επιτρέπεται η άσκηση έφεσης εντός
προθεσμίας πέντε (5) ημερών από την κοινοποίηση της
απόφασης. Η προθεσμία της έφεσης και η άσκηση αυτής
αναστέλλουν την εκτέλεση της ποινής. Αρμόδιο όργανο
για την εκδίκαση της έφεσης είναι το Τριμελές Δευτεροβάθμιο Πειθαρχικό Συμβούλιο, το οποίο συγκροτείται
από τον Γενικό Γραμματέα της Ε.Ο.Ε. ως πρόεδρο, ένα
μέλος της Ολομέλειας της Ε.Ο.Ε. εξουσιοδοτημένο να
συμμετέχει στο Δευτεροβάθμιο Πειθαρχικό Συμβούλιο
και έναν υπάλληλο του Υπουργείου Πολιτισμού με βαθμό τουλάχιστον Διευθυντή. Στη διασικασία ενώπιον του
Δευτεροβάθμιου Πειθαρχικού συμμετέχει άνευ ψήφου
και ένας εκπρόσωπος του επιχειρησιακού σωματείου
και, μη υπάρχοντος επιχειρησιακού σωματείου, ένας εκπρόσωπος του συμβουλίου των εργαζομένων της Ε.Ο.Ε.
στ. Η άσκηση πειθαρχικής διώξεως ή/και η επιβολή
πειθαρχικής ποινής είναι ανεξάρτητη από την ποινική
δίωξη και το δικαίωμα της Ε.Ο.Ε. να απαιτήσει την αποκατάσταση κάθε θετικής ή αποθετικής ζημίας ενώπιον
των πολιτικών δικαστηρίων, καθώς επίσης δεν επηρεάζει ούτε αποκλείει ή αναστέλλει το δικαίωμα της Ε.Ο.Ε.
να καταγγείλει τη σύμβαση εργασίας των εργαζομένων
κατά τις διατάξεις της ισχύουσας νομοθεσίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
Άρθρο 26
Ποινολόγιο
Η Ε.Ο.Ε. τηρεί βιβλίο στο οποίο σημειώνονται κατά
αύξοντα αριθμό τα ονοματεπώνυμα των εργαζομένων,
στους οποίους επιβλήθηκαν σύμφωνα με τον παρόντα
Κανονισμό ποινές και πρόστιμα, ο λόγος της επιβολής
τους καθώς και ο χρόνος κατά τον οποίο τα πρόστιμα κατατέθηκαν σύμφωνα με τον Νόμο. Ποινή που αναγράφη-
κε στο βιβλίο πειθαρχικών ποινών και δεν εκτελέστηκε,
είτε γιατί ανακλήθηκε είτε γιατί ακυρώθηκε, διαγράφεται
και σημειώνεται η διαγραφή στη στήλη των παρατηρήσεων του βιβλίου με ευθύνη και φροντίδα της Ε.Ο.Ε.
Άρθρο 27
Αναφορές και παράπονα εργαζομένων
Κάθε εργαζόμενος δικαιούται να παρουσιασθεί στον
Πρόεδρο της Ε.Ο.Ε. ή και στον Γενικό Γραμματέα ή στο
Διευθυντή της Ε.Ο.Ε., ακολουθώντας την ιεραρχία, προκειμένου να αναφερθεί σε, τυχόν, λειτουργικό πρόβλημα
το οποίο δεν επιλύεται από τον αρμόδιο προϊστάμενο ή
σε τυχόν, προσωπικό πρόβλημα ή παράπονο που επιθυμεί να αναφερθεί σε υψηλότερη βαθμίδα της ιεραρχίας
και κατά τις ορισμένες ημέρες και ώρες παραπόνων που
έχουν γνωστοποιηθεί με σχετική ανακοίνωση.
Άρθρο 28
Διαθεσιμότητα εργαζόμενου
α. Με απόφαση της Ε.Ο.Ε. μπορεί να τεθεί σε διαθεσιμότητα εργαζόμενος, αν εκκρεμεί εναντίον του πει-
θαρχική ή ποινική δίωξη ή συντρέχουν άλλοι σοβαροί
υπηρεσιακοί λόγοι που αφορούν τον εργαζόμενο και,
ιδίως, αν ερευνάται η συνδρομή σπουδαίου λόγου για
καταγγελία της σύμβασης εργασίας του.
β. Η θέση του εργαζόμενου στη διάθεση της Ε.Ο.Ε. γίνεται για χρονικό διάστημα μέχρι έξι (6) μηνών, που μπορεί
να παραταθεί με νέα απόφαση της Ε.Ο.Ε. μέχρι την τελεσίδικη έκβαση της ποινικής ή πειθαρχικής διαδικασίας.
γ. Η θέση εργαζόμενου στη διάθεση της Ε.Ο.Ε. αποτελεί
συντηρητικό (εξασφαλιστικό) μέτρο και δεν θεωρείται
ποινή. Ο χρόνος κατά τον οποίο ο εργαζόμενος έχει τεθεί στη διάθεση της Ε.Ο.Ε. λογίζεται χρόνος πραγματι-
κής υπηρεσίας. Κατά τη διάρκεια της διαθεσιμότητας
ο εργαζόμενος λαμβάνει το 50% των αποδοχών του.
Αν όμως απαλλαγεί από την ποινική ή πειθαρχική δίωξη
ή αν κριθεί ότι δεν συντρέχει σπουδαίος λόγος για την
καταγγελία της σύμβασης εργασίας του, τότε λαμβάνει
το σύνολο των αποδοχών του χρόνου της διαθεσιμότητας.
Άρθρο 29
Συγκρούσεις συμφερόντων
Διευθύνοντες υπάλληλοι ή εργαζόμενοι που κατέχουν
καίριες ή εμπιστευτικές θέσεις στην Ε.Ο.Ε. οφείλουν να
υπογράφουν, εφ’ όσον η Ε.Ο.Ε. δώσει σχετική εντολή,
υπεύθυνη δήλωση με την οποία θα βεβαιώνουν ότι ούτε
οι ίδιοι ούτε τα μέλη της οικογένειάς τους έχουν ή είχαν
οποιοδήποτε συμφέρον ή έχουν προβεί σε οποιαδήποτε
πράξη, κατά το χρονικό διάστημα στο οποίο αναφέρεται
η δήλωση, που αντιτίθεται στα συμφέροντα της Ε.Ο.Ε.
ή/και σχετίζονται με προμηθευτές, αθλητικούς φορείς
ή άλλα πρόσωπα, φυσικά ή νομικά, που επιδιώκουν συναλλαγές με την Ε.Ο.Ε.
Άρθρο 30
Τελικές διατάξεις
Ο παρών Κανονισμός εγκρίθηκε με απόφαση της
Ολομέλειας της Ε.Ο.Ε. που λήφθηκε κατά την υπ’ αρ. 27/
25-05-2020 συνεδρίασή της και η ισχύς του αρχίζει πέντε
(5) ημέρες μετά από τη δημοσίευσή του στην Εφημερίδα
της Κυβερνήσεως και την ανάρτησή του στον πίνακα
ανακοινώσεων της Ε.Ο.Ε.
Ο Πρόεδρος της Ε.Ο.Ε.
ΣΠΥΡΟΣ ΚΑΠΡΑΛΟΣ
Ι
(3)
Κανονισμός οργάνωσης και λειτουργίας των υπηρεσιών της Ελληνικής Ολυμπιακής Επιτροπής.
Άρθρο 1
Η Ελληνική Ολυμπιακή Επιτροπή (Ε.Ο.Ε.) είναι νομικό
πρόσωπο ιδιωτικού δικαίου, μη κερδοσκοπικού χαρακτήρα, πλήρως αυτοδιοικούμενο, το οποίο υπάγεται
στο Υπουργείο Πολιτισμού και Αθλητισμού. Σκοπός της
Ε.Ο.Ε. είναι η ανάπτυξη, προαγωγή και προστασία του
Ολυμπιακού Κινήματος στην Ελλάδα, όπως ο σκοπός
αυτός προσδιορίζεται στο καταστατικό της Ε.Ο.Ε.
Άρθρο 2
Όργανα της Ε.Ο.Ε.
Όργανα της Ε.Ο.Ε. είναι η Ολομέλεια και η Εκτελεστική
Επιτροπή.
α) Η Ολομέλεια είναι το ανώτατο όργανο της Ε.Ο.Ε. και
αποφασίζει για κάθε θέμα που σχετίζεται με τον σκοπό
και τις αρμοδιότητες της Ε.Ο.Ε. και το οποίο δεν υπάγεται
στην αποκλειστική αρμοδιότητα άλλου οργάνου. Επίσης
η Ολομέλεια είναι η μόνη αρμόδια να αποφασίζει για τα
θέματα που ορίζει το καταστατικό. Η Ολομέλεια συντίθεται, λειτουργεί, συγκαλείται, συνεδριάζει και αποφασίζει
όπως ορίζει το καταστατικό.
β) Η Εκτελεστική Επιτροπή ασκεί τη διοίκηση και διαχείριση των καθημερινών υποθέσεων της Ε.Ο.Ε., έχει τις
αρμοδιότητες που ορίζει το καταστατικό και αποφασίζει
για κάθε θέμα σχετικό με τη λειτουργία και το έργο της
Ε.Ο.Ε. κατόπιν εξουσιοδότησης της Ολομέλειας.
γ) Ο Πρόεδρος εκπροσωπεί την Ε.Ο.Ε. δικαστικώς και
εξωδίκως και ενώπιον κάθε αρχής, επιβλέπει και ελέγχει
την ορθή λειτουργία της Ε.Ο.Ε., προΐσταται των οργάνων
της και ασκεί κάθε αρμοδιότητα που ορίζει το καταστατικό. Ο Πρόεδρος και οι Α και Β Αντιπρόεδροι εκλέγονται
από την Ολομέλεια όπως ορίζει το καταστατικό.
δ) Ο Γενικός Γραμματέας προΐσταται των υπηρεσιών
και του προσωπικού της Ε.Ο.Ε., μεριμνά για την ταχεία
και ορθή εκτέλεση των αποφάσεων της Ολομέλειας και
της Εκτελεστικής Επιτροπής και ασκεί κάθε αρμοδιότητα
που προβλέπει το καταστατικό.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
ε) Ο Ταμίας συντάσσει τον απολογισμό του προηγούμενου έτους και τον προϋπολογισμό του επομένου έτους,
μεριμνά για τη σωστή εκτέλεση του προϋπολογισμού και
υπογράφει από κοινού με τον Πρόεδρο και τον Προϊστάμενο των Οικονομικών Υπηρεσιών τα εντάλματα πληρω-
μής με τα οποία διενεργούνται οι πληρωμές της Ε.Ο.Ε.
στ) Οι Τακτικές Επιτροπές της Ε.Ο.Ε. έχουν τα καθήκοντα και τις αρμοδιότητες, που προβλέπονται από τα
άρθρα 19 επ. του Καταστατικού.
ζ) Οι Κοσμήτορες επιβλέπουν τη λειτουργία και συντήρηση των εγκαταστάσεων της Ε.Ο.Ε. και εισηγούνται
στα αρμόδια όργανα τη λήψη των αποφάσεων που τις
αφορούν. Στην περίπτωση παραχώρησης κάποιας εγκατάστασης, με οποιασδήποτε μορφής σύμβασης, ο κο-
σμήτορας είναι αρμόδιος για την επίβλεψη της τήρησης
των όρων της σύμβασης παραχώρησης.
Άρθρο 3
Η Διοίκηση της Ε.Ο.Ε. πλαισιώνεται από Διευθυντή,
Τμήματα, Γραφεία και Νομική Υπηρεσία.
Άρθρο 4
Διευθυντής
Ο Διευθυντής της Ε.Ο.Ε. παρακολουθεί, διευθύνει και
συντονίζει τις εργασίες των Τμημάτων, διευθύνει το προσωπικό και ενεργεί σύμφωνα με τις οδηγίες, τις εντολές
και τις αποφάσεις της Ολομέλειας, της Εκτελεστικής
Επιτροπής, του Προέδρου και του Γενικού Γραμματέα,
προβαίνοντας σε όλες τις αναγκαίες ενέργειες για την
άμεση και ακριβή εκτέλεση των εντολών και αποφάσεων αυτών. Ο Διευθυντής της ΕΟΕ πρέπει υποχρεωτικά
να διαθέτει πτυχίο ανώτατης σχολής και μεταπτυχιακό
τίτλο σπουδών στη διοίκηση επιχειρήσεων ή σε σπουδές
συναφείς με το αντικείμενο της Ε.Ο.Ε.
Πρέπει να διαθέτει επίσης πενταετή τουλάχιστον προϋπηρεσία σε θέσεις ευθύνης και σημαντική εμπειρία σε
αθλητικούς φορείς ή παρεμφερείς οργανισμούς και να
έχει πολύ καλή γνώση της αγγλικής γλώσσας και καλή
γνώση δεύτερης ξένης γλώσσας με ανάλογα πτυχία.
Άρθρο 5
Τμήματα
Οι αρμοδιότητες των τμημάτων περιγράφονται στη
συνέχεια του παρόντος άρθρου. Η τοποθέτηση ή ανάκληση του προσωπικού στα τμήματα γίνεται με απόφαση
της Εκτελεστικής Επιτροπής. Η Εκτελεστική Επιτροπή
μπορεί να εκχωρεί τις αρμοδιότητες, που αναφέρονται
στην τοποθέτηση-ανάκληση του προσωπικού στον Γενικό Γραμματέα. Οι προϊστάμενοι των τμημάτων πρέπει
να διαθέτουν πτυχίο ανώτατης σχολής, 5ετή τουλάχιστον
εμπειρία ή προϋπηρεσία σε αθλητικούς φορείς και σε
θέσεις συναφείς με το αντικείμενο και να γνωρίζουν πολύ
καλά την αγγλική ή γαλλική γλώσσα με ανάλογο πτυχίο.
Ειδικά για τον προϊστάμενο του Οικονομικού Τμήματος,
πρέπει να κατέχει πτυχίο ανώτατης οικονομικής σχολής
και πενταετή εμπειρία σε θέσεις συναφείς με το αντικείμενο.
Κατά τη δημοσίευση του παρόντος τα τμήματα και τα
γραφεία της Ε.Ο.Ε. είναι τα εξής:
α) Το Τμήμα Προετοιμασίας Αγώνων και Διεθνών Σχέσεων, στο οποίο περιλαμβάνονται οι ακόλουθες δραστη-
ριότητες – καθήκοντα:
• Η Ολυμπιακή Προετοιμασία, η οποία σκοπό έχει να
υποστηρίζει και να ενισχύει την Επιτροπή Ολυμπιακής
Προετοιμασίας στο έργο της και να βοηθάει την προετοιμασία και οργάνωση των αθλητικών αποστολών της
Ε.Ο.Ε.. Για τον σκοπό αυτό οι εργαζόμενοι συνεργάζονται και εκτελούν κάθε εργασία που τους ανατίθεται από
τον Πρόεδρο και τον Γενικό Γραμματέα της Ε.Ο.Ε. και τον
Πρόεδρο της Επιτροπής Ολυμπιακής Προετοιμασίας.
• Οι Διεθνείς Σχέσεις, στα πλαίσια των οποίων γίνεται
η επικοινωνία με όλους τους διεθνείς αθλητικούς οργανισμούς, δηλ. τη Διεθνή Ολυμπιακή Επιτροπή, τις Ευ-
ρωπαϊκές Ολυμπιακές Επιτροπές, τη Διεθνή Επιτροπή
Μεσογειακών Αγώνων κ.ο.κ.
• Η Ολυμπιακή Αλληλεγγύη, στα πλαίσια της οποίας
γίνεται ενημέρωση, παρακολούθηση και εκτέλεση των
προγραμμάτων, που εκπονούνται και χρηματοδοτούνται
από τη Δ.Ο.Ε., διεθνείς οργανισμούς και την Ευρωπαϊκή
Ένωση.
β) Το Τμήμα Διοικητικών Υπηρεσιών, στο οποίο περιλαμβάνονται οι ακόλουθες δραστηριότητες – καθή-
κοντα:
• Η διαχείριση του Ανθρώπινου Δυναμικού, η οποία
ασχολείται με τα ζητήματα του προσωπικού, παρακολουθεί την εξέλιξη της εργασιακής σχέσης κάθε εργα-
ζομένου από την πρόσληψη έως τη λύση της σύμβασης
εργασίας και διατηρεί σχετικό φάκελο τόσο για τους τακτικούς όσο και για τους αποσπασμένους υπαλλήλους.
• Το Πρόγραμμα Εθελοντισμού, βάσει του οποίου επιλέγονται, εκπαιδεύονται και συντονίζονται οι εθελοντές,
που υποστηρίζουν τις εκδηλώσεις και δράσεις της Ε.Ο.Ε.
• Το πρωτόκολλο των εισερχομένων και εξερχομένων
εγγράφων, στο οποίο καταγράφονται όλα τα έγγραφα
που παραλαμβάνει ή αποστέλλει η Ε.Ο.Ε. και χρεώνονται
τα εισερχόμενα έγγραφα στους αρμόδιους προς ενημέρωση και ενέργεια.
• Η γραμματειακή υποστήριξη της Ε.Ο.Ε., η οποία αποτελείται από τη γραμματεία του Προέδρου και Γενικού
Γραμματέα, που υποστηρίζει τον Πρόεδρο και τον Γενικό
Γραμματέα στην άσκηση των καθηκόντων τους, από τη
γραμματεία της Ολομέλειας και της Εκτελεστικής Επιτροπής, που υποστηρίζει τη λειτουργία τους και συντάσσει
τα πρακτικά των συνεδριάσεών τους, και τη γραμματεία
όλων των Επιτροπών που λειτουργούν στα πλαίσια της
Ε.Ο.Ε.
• Το Ιστορικό Αρχείο, το οποίο ασχολείται με τη συστηματική αρχειοθέτηση, τη μελέτη, φύλαξη και διαχείριση
του ιστορικού αρχείου των Ολυμπιακών Αγώνων και της
Ολυμπιακής Επιτροπής και την εξυπηρέτηση των μελετητών της ιστορίας του αθλητισμού.
• Η διαχείριση και κίνηση των οχημάτων της Ε.Ο.Ε.
• Η υποδοχή στο κεντρικό κτίριο της Ε.Ο.Ε. και οι εργασίες πάσης φύσεως.
γ) Το Οικονομικό Τμήμα, στο οποίο περιλαμβάνονται
οι ακόλουθες δραστηριότητες – καθήκοντα :
• Το Λογιστήριο, το οποίο διαχειρίζεται την περιουσία
και τους πόρους της Ε.Ο.Ε. και παρακολουθεί και καΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
ταγράφει όλα τα οικονομικά στοιχεία (επιχορηγήσεις,
έσοδα, δαπάνες) της διαχείρισης ανά οικονομικό έτος,
επικουρεί τον Ταμία στη σύνταξη του απολογισμού και
του προϋπολογισμού και στην ορθή εκτέλεση του προϋπολογισμού, διαχειρίζεται την ακίνητη περιουσία της
Ε.Ο.Ε. και πραγματοποιεί τις πληρωμές, σύμφωνα με τα
προβλεπόμενα από το καταστατικό, τις αποφάσεις της
Ολομέλειας και το νόμο.
• Η διαχείριση του Υλικού και των Προμηθειών της
Ε.Ο.Ε., στο πλαίσιο της οποίας γίνεται η διαχείριση, καταγραφή, παρακολούθηση και διαφύλαξη του πάσης φύ-
σεως υλικού της Ε.Ο.Ε. και διενεργούνται οι κάθε είδους
προμήθειες σύμφωνα με τις προβλέψεις του σχετικού
κανονισμού και του νόμου.
• Το Μάρκετινγκ, το οποίο ασχολείται με την εξεύρεση
και την εξυπηρέτηση των χορηγών και υποστηρικτών
της Ε.Ο.Ε., της Ελληνικής Ολυμπιακής Ομάδας και της
Ολυμπιακής Λαμπαδηδρομίας, την επεξεργασία των
όρων υπό τους οποίους θα υλοποιούνται οι συμβάσεις
χορηγίας και την υποστήριξη της υλοποίησής τους.
δ) Το Τμήμα των εγκαταστάσεων της Ε.Ο.Ε., το οποίο
αποτελείται από:
• Την Τεχνική Υπηρεσία Έργων και Πληροφορικής, η
οποία έχει την ευθύνη της μελέτης, σχεδίασης, εκτέλεσης
και συντήρησης
• των πάσης φύσεως τεχνικών έργων ή εργασιών της
Ε.Ο.Ε. και της συντήρησης και υποστήριξης λειτουργίας
του Κεντρικού Κτιρίου της Ε.Ο.Ε. και της παρακολούθησης και υποστήριξης της λειτουργίας των πληροφορια-
κών συστημάτων και προγραμμάτων της Ε.Ο.Ε.
• Το Παναθηναϊκό Στάδιο, όπου απασχολούνται οι
εργαζόμενοι που υποστηρίζουν τη λειτουργία του αρχαιολογικού χώρου και της αθλητικής εγκατάστασης,
διαχειρίζονται τις εκδηλώσεις που πραγματοποιούνται
σε αυτήν και φροντίζουν για τη συντήρηση και φύλαξή
της.
• Το Ολυμπιακό Κολυμβητήριο, όπου απασχολούνται
οι εργαζόμενοι που υποστηρίζουν τη λειτουργία του,
διαχειρίζονται τις εκδηλώσεις και αγώνες που πραγματοποιούνται σε αυτό και φροντίζουν για τη συντήρηση
και φύλαξή του, εφόσον δεν έχουν παραχωρηθεί σε άλλο
φορέα.
• Οι εγκαταστάσεις της Αρχαίας Ολυμπίας, όπου απασχολούνται οι εργαζόμενοι που φροντίζουν για τη λει-
τουργία, συντήρηση και φύλαξή τους, εφόσον δεν έχουν
παραχωρηθεί σε άλλο φορέα.
ε) Η νομική υπηρεσία της Ε.Ο.Ε., η οποία συμβουλεύει
τη Διοίκηση και τους υπαλλήλους της Ε.Ο.Ε. για τη νόμιμη λειτουργία της και την εφαρμογή των διατάξεων
του καταστατικού και του νόμου, γνωματεύει δια του
νομικού της συμβούλου εγγράφως ή προφορικώς για
τα ερωτήματα που θα τεθούν, ο οποίος παρίσταται στα
Δικαστήρια για λογαριασμό της Ε.Ο.Ε. και έχει την ευθύνη της τήρησης των φακέλων των υποθέσεων και του
αρχείου όλων των δικαστικών ή εξωδίκων υποθέσεων
που χειρίζεται.
στ) Το Γραφείο Επικοινωνίας και Δημοσίων Σχέσεων,
το οποίο έχει την ευθύνη της γνωστοποίησης των αποφάσεων και κάθε είδους ανακοινώσεων της Ε.Ο.Ε. στον
ελληνικό και διεθνή τύπο καθώς και στα μέσα μαζικής
επικοινωνίας και στο Διαδίκτυο (διαχείριση λογαριασμών social media) και επιμελείται τις εκδόσεις της Ε.Ο.Ε.
Ακόμα έχει την ευθύνη της οργάνωσης των εκδηλώσεων
της Ε.Ο.Ε.
Άρθρο 6
Ζητήματα προσωπικού
Το προσωπικό της Ε.Ο.Ε. αποτελείται από:
α) Εργαζομένους με σχέση εργασίας ιδιωτικού δικαίου αορίστου χρόνου, οι οποίοι είχαν προσληφθεί και
εργάζονταν στην Ε.Ο.Ε. πριν από την έναρξη ισχύος του
ν. 4639/2019. Οι εργαζόμενοι αυτοί διατηρούν όλα τα
υπηρεσιακά και ασφαλιστικά δικαιώματα που είχαν έως
την έναρξη ισχύος του ν. 4639/2019 και θα συνεχίσουν
να αμείβονται με το εκάστοτε ισχύον μισθολόγιο του
Δημοσίου.
β) Εργαζομένους με σχέση εργασίας ιδιωτικού δικαίου οι οποίοι προσλαμβάνονται από την Ε.Ο.Ε. μετά την
έναρξη ισχύος του ν. 4639/2019
γ) Μονίμους με σχέση δημοσίου δικαίου υπαλλήλους
του Δημοσίου ή των ΝΠΔΔ, οι οποίοι έχουν αποσπασθεί
στην Ε.Ο.Ε. για κάλυψη λειτουργικών αναγκών της με
απόφαση των αρμοδίων οργάνων Οι υπάλληλοι αυτοί
παραμένουν στην Ε.Ο.Ε. για όσο χρόνο ορίζει η απόφαση
απόσπασης, και η μισθοδοσία τους βαρύνει τον φορέα
που ορίζει η απόφαση απόσπασης.
Το προσωπικό τοποθετείται σε θέσεις και τμήματα με
απόφαση της Εκτελεστικής Επιτροπής κατόπιν εισήγησης του Γενικού Γραμματέα με βάση τα προσόντα και τη
σχετική με τη θέση εμπειρία τους. Κατά τον ίδιο τρόπο το
προσωπικό μετακινείται και τοποθετείται σε άλλο τμήμα
ή θέση σύμφωνα με τις ανάγκες της Ε.Ο.Ε.. Το προσωπικό,
που απασχολείται στην Ε.Ο.Ε. κατά τον χρόνο που τίθεται
σε ισχύ ο παρών Κανονισμός, δεν απαιτείται να κατέχει
όλα τα προσόντα που προβλέπονται στα άρθρα 4 και 5
του παρόντος, προκειμένου να καταλάβει τις προβλεπόμενες θέσεις ευθύνης μέχρι τη λύση της σύμβασης
εργασίας του.
Μετά την έναρξη ισχύος του ν. 4639/2019 η Ε.Ο.Ε. μπορεί να προσλαμβάνει προσωπικό για την κάλυψη των
λειτουργικών αναγκών της, για το οποίο η διαδικασία, η
υπηρεσιακή κατάσταση, τα τυχόν ειδικότερα προσόντα
πέραν των περιγραφομένων στα προηγούμενα άρθρα
και οι όροι πρόσληψης και εργασίας ρυθμίζονται από τις
αποφάσεις της Ολομέλειας, της Εκτελεστικής Επιτροπής
και τον Κανονισμό Εργασίας. Ο συνολικός αριθμός των
εργαζομένων της Ε.Ο.Ε. δεν μπορεί να υπερβαίνει τους
τριάντα (30), με εξαίρεση τους φύλακες και το προσωπικό καθαριότητος των εγκαταστάσεων, ο αριθμός των
οποίων είναι ανάλογος με τις εν λειτουργία εγκαταστάσεις που βρίσκονται στη χρήση της Ε.Ο.Ε. και μπορεί σε
κάθε περίπτωση να καλύπτεται με εξωτερική παροχή
υπηρεσιών. Από τις προσλήψεις προσωπικού εξαιρούνται όσοι είναι συγγενείς μέχρι δευτέρου βαθμού τόσο
του υφισταμένου προσωπικού της Ε.Ο.Ε. όσο και των
μελών της σύνθεσης της εκάστοτε Ολομέλειας της Ε.Ο.Ε.
και των δύο προηγουμένων συνθέσεων της Ολομέλειας. Σε περίπτωση θανάτου εν ώρα υπηρεσίας κάποιου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
εργαζομένου, η Ε.Ο.Ε. δύναται να προσλαμβάνει συγγενή του μέχρι δευτέρου βαθμού με οποιαδήποτε σχέση
εργασίας.
Επίσης η Ε.Ο.Ε. μπορεί να προσφεύγει για την κάλυψη
λειτουργικών της αναγκών σε κατάλληλες εξωτερικές
πηγές, αναθέτοντας δηλ. σε εξωτερικούς συνεργάτες,
φυσικά ή νομικά πρόσωπα, μονίμως ή προσωρινώς, την
εκτέλεση συγκεκριμένων εργασιών, όταν αυτό δικαιολογείται από το συμφέρον και την καλή λειτουργία της
Ε.Ο.Ε.
Άρθρο 7
Τελικές διατάξεις
Ο παρών Κανονισμός, ο οποίος μπορεί να τροποποιηθεί με απόφαση της Ολομέλειας, χωρίς άλλες
διατυπώσεις δημοσιότητας, εγκρίθηκε με απόφαση της
Ολομέλειας της Ε.Ο.Ε., που λήφθηκε κατά την υπ. αρ. 27/
25-05-2020 συνεδρίαση της και η ισχύς του αρχίζει πέντε
(5) ημέρες μετά από τη δημοσίευσή του στην Εφημερίδα
της Κυβερνήσεως και την ανάρτησή του στον πίνακα
ανακοινώσεων της Ε.Ο.Ε.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
ΥΠΟΔΟΧΗ - RECEPTION
ΚΟΣΜΗΤΟΡΕΣ
ΔΙΟΙΚΗΤΙΚΩΝ
ΥΠΗΡΕΣΙΩΝ
ΟΙΚΟΝΟΜΙΚΟΥ
ΕΓΚΑΤΑΣΤΑΣΕΩΝ
ΔΙΕΥΘΥΝΤΗΣ
ΠΡΟΕΤΟΙΜΑΣΙΑΣ ΑΓΩΝΩΝ
&
ΔΙΕΘΝΩΝ ΔΡΑΣΤΗΡΙΟΤΗΤΩΝ
ΟΛΥΜΠΙΑΚΗ
ΠΡΟΕΤΟΙΜΑΣΙΑ
ΤΜΗΜΑΤΑ
ΔΡΑΣΤΗΡΙΟΤΗΤΕΣ - ΚΑΘΗΚΟΝΤΑ
ΟΡΓΑΝΟΓΡΑΜΜΑ ΕΛΛΗΝΙΚΗΣ ΟΛΥΜΠΙΑΚΗΣ ΕΠΙΤΡΟΠΗΣ
ΝΟΜΙΚΗ ΥΠΗΡΕΣΙΑ
ΟΛΟΜΕΛΕΙΑ
ΕΚΤΕΛΕΣΤΙΚΗ
ΕΠΙΤΡΟΠΗ
ΠΡΟΕΔΡΟΣ
ΓΕΝΙΚΟΣ ΓΡΑΜΜΑΤΕΑΣ
ΓΡ. ΕΠΙΚΟΙΝΩΝΙAΣ & ΔΗΜ. ΣΧΕΣΕΩΝ
ΤΑΜΙΑΣ
ΓΡΑΦΕΙΟ
Ε.ΦΙ.Π.Η.Δ
ΕΠΙΤΡΟΠΕΣ
ΤΕΧΝΙΚΗ
ΥΠΗΡΕΣΙΑ  ΕΡΓΑ &
ΠΛΗΡΟΦΟΡΙΚΗ
ΠΑΝΑΘΗΝΑΪΚΟ
ΣΤΑΔΙΟ
ΟΛΥΜΠΙΑΚΟ
ΚΟΛΥΜΒΗΤΗΡΙΟ
ΕΓΚΑΤΑΣΤΑΣΗ
ΑΡΧ. ΟΛΥΜΠΙΑΣ
ΚΙΝΗΣΗ &
ΔΙΑΧ/ΣΗ ΟΧΗΜΑΤΩΝ
ΔΙΑΧΕΙΡΙΣΗ
ΑΝΘΡΩΠΙΝΟΥ
ΔΥΝΑΜΙΚΟΥ
ΛΟΓΙΣΤΗΡΙΟ
ΔΙΑΧΕΙΡΙΣΗ
ΥΛΙΚΟΥ &
ΠΡΟΜΗΘΕΙΩΝ
ΠΡΩΤΟΚΟΛΛΟ
ΓΡΑΜΜΑΤΕΙΑΚΗ
ΥΠΟΣΤΗΡΙΞΗ
ΕΘΕΛΟΝΤΙΣΜΟΣ
ΙΣΤΟΡΙΚΟ ΑΡΧΕΙΟ
ΔΙΕΘΝΕΙΣ ΣΧΕΣΕΙΣ
ΟΛΥΜΠΙΑΚΗ
ΑΛΛΗΛΕΓΓΥΗ
MARKETING
Δ.Ο.Α.
ΕΘΝ.Ο.Α.
Ο Πρόεδρος της Ε.Ο.Ε.
ΣΠΥΡΟΣ ΚΑΠΡΑΛΟΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος ΠΡΑ.Δ.Ι.Τ. 64/05.06.2020
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20201100064.pdf | Tokens: 83034]